Hadzidzi—Enye Subɔsubɔ Vavãtɔ Ƒe Akpa Vevi Aɖe | Nusɔsrɔ̃\nGBE BUBU Afrikaans Albanian Alur Amerika Tokunɔgbe Amharic Amis Angola Tokunɔgbe Arabic Argentina Tokunɔgbe Armenian Armenian (West) Australia Tokunɔgbe Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivia Tokunɔgbe Boulou Brazil Tokunɔgbe Britain Tokunɔgbe Bulgarian Catalan Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Chiyao Chol Chuvash Cibemba Cinyanja Colombia Tokunɔgbe Croatian Cuba Tokunɔgbe Czech Czech Republic Tokunɔgbe Dangme Danish Digor Douala Dutch Ecuador Tokunɔgbe Edo Efik Estonian Eŋlisi Eʋegbe Fijian Finland Tokunɔgbe Finnish Fon France Tokunɔgbe Franse Ga Garifuna Georgian German Germany Tokunɔgbe Greece Tokunɔgbe Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Hungary Tokunɔgbe Ibanag Icelandic Igbo Iloko India Tokunɔgbe Indonesia Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Jula Kabiye Kannada Kenya Tokunɔgbe Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Tokunɔgbe Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malawi Tokunɔgbe Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexico Tokunɔgbe Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Pidzin (Kamerun) Poland Tokunɔgbe Polish Ponapean Portugal Tokunɔgbe Portuguese Punjabi Quebec Tokunɔgbe Quechua (Ancash) Quechua (Bolivia) Romania Tokunɔgbe Romanian Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovakia Tokunɔgbe Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Swedish Tagalog Taiwan Tokunɔgbe Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Venezuela Tokunɔgbe Vietnamese Waray-Waray Wolaita Xhosa Yoruba Zande Zapotec (Isthmus) Zimbabwe Tokunɔgbe Zulu\n“Enyo be míadzi kafukafuha na mía Mawu la.”—PS. 147:1.\nHADZIDZI: 10, 2\nAkpa kae hadzidzi wɔna le subɔsubɔ vavãtɔ me?\nAleke nàwɔ asrɔ̃ ale si nàdzi kafukafuhawo na Yehowa kple seselelãme?\nAsitɔtrɔ kawoe wowɔ le hadzigbalẽ yeyea me, eye aleke nàte ŋu awɔ hadzigbalẽ yeyea ŋu dɔ nyuie?\n1. Nu kae hadzidzi nana míete ŋu wɔna?\nHAKPANYAŊLƆLA xɔŋkɔ aɖe gblɔ kpɔ be: “Ne èse nya aɖe la, enana nèbua tame. Ne èse haƒoƒo la, eʋãa wò seselelãmewo. Gake ne èdzi ha la, ewɔa dɔ ɖe wò dzi dzi.” Nu kae ‘agawɔ dɔ ɖe mía dzi’ nyuie wu kafukafunya kple lɔlɔ̃ si míeɖena gblɔna ne míele ha dzim tsɔ le Yehowa, mía Fofo si le dziƒo la kafum? Eya ta, mewɔ nuku o be hadzidzi wɔa akpa vevi aɖe le subɔsubɔ vavãtɔ me, eɖanye míawo ɖeɖee dzi haa loo alo míedzii kple Mawu ƒe amewo le hamea me o.\n2, 3. (a) Aleke ame aɖewo sena le wo ɖokui me ne ehiã be woakɔ gbe dzi adzi ha le hamea me? (b) Biabia kawo mee míadzro?\n2 Gake aleke nèsena le ɖokuiwò me ne ehiã be nàkɔ gbe dzi adzi ha le hamea me? Ðe wòkpea ŋu na wòa? Le teƒe aɖewo la, esesẽna na ŋutsuwo be woadzi ha le ame dome. Esia ate ŋu akpɔ ŋusẽ gbegblẽ ɖe hame bliboa dzi, vevietɔ ne ame siwo xɔa ŋgɔ le hamea me la tsɔa nanewo doa taflatsɛ alo nɔa nu bubuwo wɔm esime hamea le ha dzim.—Ps. 30:12.\n3 Ne míebua hadzidzi be enye míaƒe mawusubɔsubɔ ƒe akpa aɖe nyateƒe la, mímadi kura be míado le Fiaɖuƒe Akpataa me ne wole ha dzim alo be kpekpea ƒe akpa sia nato mía ŋu o. Eya ta, ele be mía dometɔ ɖe sia ɖe nabia eɖokui be: ‘Aleke nye nye nɔnɔme ɖe hadzidzi le kpekpeawo me ŋu? Ne esesẽna nam be makɔ gbe dzi adzi ha dzidzɔtɔe le amewo dome la, nu kae mate ŋu awɔ be maɖu kuxi ma dzi? Eye aleke mawɔ adzi ha kple seselelãme?’\nHADZIDZI NYE SUBƆSUBƆ VAVÃTƆ ƑE AKPA VEVI AÐE\n4, 5. Ðoɖo ka gbegbee wowɔ ɖe hadzidzi le gbedoxɔa me ŋu le blema Israel?\n4 Tso blema ke la, Yehowa subɔla wɔnuteƒewo dzia ha tsɔ kafunɛ. Eɖe dzesi be esime blema Israel-viwo nɔ Yehowa subɔm nuteƒewɔwɔtɔe la, hadzidzi wɔ akpa vevi aɖe le woƒe mawusubɔsubɔ me. Le kpɔɖeŋu me, esi Fia David nɔ ɖoɖo wɔm ɖe gbedoxɔa me subɔsubɔdɔwo ŋu la, ewɔ ɖoɖo be Lewi vi 4,000 nanɔ kafukafuhawo dzim na Yehowa. Wo dometɔ 288 nye ame “siwo wona hehee be woadzi ha na Yehowa, eye wo katã wonye hadzila bibiwo.”—1 Kron. 23:5; 25:7.\n5 Hadzidzi kple haƒoƒo wɔ akpa vevi aɖe le gbedoxɔa ŋu kɔkɔ me. Biblia gblɔ na mí be: “Esi kpẽkulawo kple hadzilawo kafu Yehowa heda akpe nɛ zi ɖeka yoo, esime kpẽawo, gakogoeawo kple hadzinuawo ƒe gbe de dzi eye wokafu Yehowa [la], . . . Yehowa ƒe ŋutikɔkɔe yɔ Mawu vavã ƒe xɔ la taŋ.” Aleke gbegbee ŋkeke sia anya do ŋusẽ Israel-viwo ƒe xɔsee nye esi!—2 Kron. 5:13, 14; 7:6.\n6. Ƒo nu tso ɖoɖo tɔxɛ si wowɔ ɖe hadzidzi ŋu esime Nehemiya nye nutodziɖula le Yerusalem la ŋu.\n6 Esime Nehemiya xɔ ŋgɔ na Israel-vi wɔnuteƒewo wogbugbɔɖo Yerusalem ƒe gliawo la, ewɔ ɖoɖo hã be Lewi vi hadzilawo natsɔ haƒonu vovovowo aƒo ha. Eye le gliawo ŋu kɔɣi la, mɔ tɔxɛ si nu wodzi ha le la na ame siwo va wɔnaa teƒe la kpɔ dzidzɔ ale gbegbe. Ɣemaɣi la, woɖo “akpedahadziha gã eve.” Hadziha ɖeka zɔ ɖusime to glia dzi eye evelia hã zɔ miame to glia dzi ale be wova kpe le afi si te ɖe gbedoxɔa ŋu, eye wodzi ha ale gbegbe be woƒe gbe ɖi wose le didiƒe ke. (Neh. 12:27, 28, 31, 38, 40, 43) Ðikeke mele eme o be edzɔ dzi na Yehowa esi wòse esubɔlawo dzi kafukafuhawo nɛ dzidzɔtɔe.\n7. Aleke Yesu ɖee fia be hadzidzi nye Kristotɔwo ƒe mawusubɔsubɔ ƒe akpa vevi aɖe?\n7 Tso Yesu ƒe ɣeyiɣia me ke la, hadzidzi gakpɔtɔ nye subɔsubɔ vavãtɔ ƒe akpa vevi aɖe. Bu nu si dzɔ le zã vevitɔ kekeake le amegbetɔwo ƒe ŋutinya me la me ŋu kpɔ. Esi Yesu ɖo Aƒetɔ ƒe Fiẽnuɖuɖua anyi vɔ la, eya kple eƒe nusrɔ̃lawo dzi kafukafuhawo na Yehowa.—Xlẽ Mateo 26:30.\n8. Aleke Kristotɔ siwo nɔ anyi le ƒe alafa gbãtɔ me la ɖo kpɔɖeŋu ɖi na mí le kafukafuhawo dzidzi na Mawu me?\n8 Kristotɔ siwo nɔ anyi le ƒe alafa gbãtɔ me la ɖo kpɔɖeŋu ɖi na mí le ale si wodzia ha ɖekae tsɔ kafua Mawui me. Togbɔ be aƒewo me koe woƒoa ƒu le zi geɖe hã la, esia meɖe dzo si nɔ wo me be woadzi ha na Yehowa la dzi kpɔtɔ o. Mawu ƒe gbɔgbɔ ʋã apostolo Paulo wògblɔ na nɔvia Kristotɔwo be: “Miyi edzi mianɔ nu fiam mia nɔewo, eye mianɔ dzi dem ƒo na mia nɔewo kple psalmowo, Mawu kafukafu nyawo, kple gbɔgbɔmehawo dzidzi ŋudzedzekpɔkpɔtɔe, eye midzi ha le miaƒe dziwo me na Yehowa.” (Kol. 3:16) Ha siwo le míaƒe hadzigbalẽa me la nye ‘gbɔgbɔmeha siwo wòle be míadzi ŋudzedzekpɔkpɔtɔe.’ Wonye gbɔgbɔmenuɖuɖu si “kluvi nuteƒewɔla kple aɖaŋudzela” la nana mí la ƒe akpa aɖe.—Mat. 24:45.\nNU KAE NÀTE ŊU AWƆ BE NÀKƆ GBE DZI ADZI HA DZIDZƆTƆE?\n9. (a) Nu ka gbɔe wòtsona be nɔvi aɖewo metea ŋu kɔa gbe dzi dzia ha dzidzɔtɔe le míaƒe kpekpewo kple takpekpewo me o? (b) Aleke wòle be míadzi kafukafuhawo na Yehowae, eye ame kawoe wòle be woaxɔ ŋgɔ le esia me? (Kpɔ foto si le nyati sia ƒe gɔmedzedze.)\n9 Ke ne hadzidzi menye numame na miaƒe ƒomea o, menye nu si amewo wɔna faa le mia de alo afi si nèle o ya ɖe? Esi mɔ̃ɖaŋunuwo va bɔ le egbeŋkekea me ta la, ɖewohĩ hadzila bibiwo ƒe hadzidzi nya sena na wò. Ke hã, ne ètsɔ wò hadzidzi ƒe ŋutete sɔ kple wo tɔ la, ɖewohĩ dzi aɖe le ƒowò. Gake mele be esia nawɔe be nàɖe asi le agba si le dziwò be nàdzi kafukafuhawo na Yehowa la ŋu o. Ke boŋ, kɔ wò hadzigbalẽa ɖe dzi nyuie, fɔ mo dzi, eye nàdzi haa kple seselelãme! (Ezra 3:11; xlẽ Psalmo 147:1.) Le Fiaɖuƒe Akpata geɖewo me egbea la, woɖea hagbeawo fiana le videoɖemɔ̃wo dzi, si wɔnɛ be míetea ŋu kɔa gbe dzi dzia ha. Eye eɖe dzesi hã be wotsɔ Fiaɖuƒehawo dzidzi kpe ɖe Fiaɖuƒe Subɔsubɔ Suku si hamemetsitsiwo dena la ƒe ɖoɖowɔɖia ŋu. Esia ɖe ale si gbegbe wòle vevie be hamemetsitsiwo naxɔ ŋgɔ le hadzidzi me le hamea me la fia.\n10. Nu ka dzie wòle be míaɖo ŋkui ne míevɔ̃na be míakɔ gbe dzi adzi ha?\n10 Nu ɖeka aɖe si wɔnɛ be ame geɖe medina be yewoakɔ gbe dzi adzi ha o ye nye vɔvɔ̃. Ate ŋu anye vɔvɔ̃ be yeava ɖe dzesi le amewo dome alo vɔvɔ̃ be yeƒe gbe manya se na ame bubuwo o. Gake ele be míaɖo ŋku edzi be “mí katã míedaa vo zi geɖe” le nuƒoƒo me. (Yak. 3:2) Ke hã, mímedzudzɔa nuƒoƒo le esia ta o. Ke nu ka tae wòle be míaɖe mɔ be míaƒe gbe madeblibo la naxe mɔ na mí be míagadzi ha akafu Yehowa o?\n11, 12. Aleke míawɔ be míate ŋu adzi ha nyuie wu?\n11 Ðewohĩ esi míenya ale si tututu míadzi hae o tae míevɔ̃na na hadzidzi ɖo. Ke hã, wɔwɔ ɖe aɖaŋuɖoɖo bɔbɔe aɖewo dzi akpe ɖe mía ŋu míadzi ha nyuie wu. *\n12 Àte ŋu akɔ gbe dzi adzi ha ne èsrɔ̃ ale si nàgbɔ ya nyuie ne èle ha dzim. Ale si ko elektrikŋusẽ nana dzo ɖoa akaɖi me la, nenema kee yagbɔgbɔ nyuie ana ŋusẽ naɖo wò gbe ŋu ne èle nu ƒom alo le ha dzim. Ele be nàkɔ gbe dzi adzi ha abe ale si nèƒoa nui ene alo wu nenema gɔ̃ hã. (Kpɔ aɖaŋuɖoɖo siwo dze le agbalẽ si nye Na Teokrasi Subɔsubɔ Suku ƒe Hehenana Naɖe Vi na Wò, axa 181 va ɖo 184, le tanya sue si nye “Gbɔ Nyuie” te.) Le nyateƒe me la, Biblia dea dzi ƒo na Yehowa subɔlawo be ‘woagli kple dzidzɔ’ le kafukafuhawo dzidzi na Mawu me.—Ps. 33:1-3.\n13. Gblɔ ale si míawɔ be míadzi ha kple kakaɖedzi geɖe wu.\n13 Mite esia kpɔ le miaƒe ƒometadedeagu me alo nàtee kpɔ le ɖokuiwò si: Tia ha siwo doa dzidzɔ na wò wu le míaƒe hadzigbalẽa me la dometɔ ɖeka. Kɔ gbe dzi nàxlẽ hagbeawo kple kakaɖedzi. Eyome, lɔ ya ɖe dzitodzito me eye nàtsɔ gbe ƒe sesẽme ma ke axlẽ hagbeawo ƒe fli ɖeka. Azɔ, gatsɔ gbe ma ke dzi haa ƒe fli ma. (Yes. 24:14) Esia awɔe be ŋusẽ naɖo gbe si nètsɔ dzia hae la ŋu nyuie wu, eye nu nyui aɖee nye ema. Esia megado vɔvɔ̃ na wò alo aɖe fu na wò kura o!\n14. (a) Ne míekea nu nyuie esime míele ha dzim la, vi kae wòaɖe? (Kpɔ aɖaka si nye “ Ale Si Nàwɔ Be Nàdzi Ha Nyuie Wu.”) (b) Aɖaŋuɖoɖo siwo akpe ɖe mía ŋu míaƒe gbe me nakɔ la dometɔ kae ɖe vi na wò wu?\n14 Wò gbe mate ŋu ade dzi nyuie o, negbe ɖe nèke nu nyuie hafi. Eya ta, aɖaŋuɖoɖo si akpe ɖe ŋuwòe nye be nàke nu wu ale si nèwɔnɛ ne èle nu ƒom. Ne ewɔna na wò be yeƒe gbe mesẽ o alo yeƒe gbe tɔa to me la, nu kae wòle be nàwɔ? Àte ŋu akpɔ aɖaŋuɖoɖo nyui geɖewo ku ɖe kuxi siawo tɔgbi ŋu le agbalẽ si nye Na Teokrasi Subɔsubɔ Suku ƒe Hehenana Naɖe Vi na Wò, axa 184, le aɖaka si ƒe tanyae nye “Kuxi Aɖewo Koŋ Dzi Ðuɖu” la me.\nALE SI NÀWƆ BE NÀDZI HA NYUIE WU\n(Kpɔ memama 11-14)\nNɔ tsitre nyuie\nLɔ ya ɖe dzitodzito me\nKɔ gbe dzi nàdzi haa\nKe wò nu kple veme nyuie\nDZI KAFUKAFUHAWO TSO DZI ME\n15. (a) Nu kae woɖe gbeƒãe le habɔbɔa ƒe ƒe sia ƒe takpekpe si wowɔ le ƒe 2016 me la me? (b) Susu siwo ta wotrɔ asi le míaƒe hadzigbalẽa ŋu la dometɔ aɖewo ɖe?\n15 Esi Nɔviŋutsu Stephen Lett si nye Dɔdzikpɔhaa me tɔ ɖe gbeƒãe le Gbetakpɔxɔ Habɔbɔa ƒe ƒe sia ƒe takpekpe si wowɔ le ƒe 2016 me be woaɖe hadzigbalẽ yeye si ƒe tanyae nye ‘Mikɔ Gbe Dzi Miadzi Ha Na Yehowa Dzidzɔtɔe’ ɖe go kpuie be míanɔ zazãm le kpekpewo me la, dzi dzɔ vavalawo ale gbegbe. Nɔviŋutsu Lett gblɔ be susu ɖeka aɖe si tae wòhiã be woagbugbɔ atrɔ asi le hawo ŋue nye be hagbeawo nawɔ ɖeka kple Ŋɔŋlɔ Kɔkɔeawo—Xexe Yeye Gɔmeɖeɖe Biblia si ŋu wogbugbɔtrɔ asi le la me nyawo. Esia bia be woaɖe nya siwo womegazã le Xexe Yeye Gɔmeɖeɖe Biblia si me wogbugbɔ to le ƒe 2013 me o la ɖa le hadzigbalẽa me alo agbugbɔ atrɔ asi le hagbeawo ŋu. Gakpe ɖe eŋu la, wotsɔ ha yeye siwo ku ɖe gbeƒãɖeɖedɔa ŋu kple esiwo ɖe míaƒe ŋudzedzekpɔkpɔ ɖe tafea ŋu fia la kpee. Azɔ hã, Dɔdzikpɔhaa di be woata hadzigbalẽ si ƒe nyonyome de ŋgɔ, si ƒe akpa kple amadede sɔ kple Xexe Yeye Gɔmeɖeɖe Biblia tɔ.\n16, 17. Asitɔtrɔ kawoe wowɔ le hadzigbalẽ yeyea me?\n16 Be ‘Mikɔ Gbe Dzi Miadzi Ha Na Yehowa Dzidzɔtɔe’ hadzigbalẽa zazã nanɔ bɔbɔe wu la, woɖo hawo ɖe nyatiwo ƒe hatsotsowo nu. Le kpɔɖeŋu me, ha 12 gbãtɔawo ku ɖe Yehowa ŋu, eye ha 8 siwo kplɔe ɖo la ku ɖe Yesu kple tafea ŋu. Woɖo hawo ɖe nyatiwo nu le nyawo diƒea, eye esia ate ŋu aɖe vi ŋutɔ, le kpɔɖeŋu me, ne nɔviŋutsu aɖe le ha si woadzi hafi aƒo dutoƒonuƒo la tiam.\n17 Wotrɔ asi le hagbe aɖewo ŋu be nyawo me nakɔ wu, eye woɖe nya siwo amewo megazãna le nuƒoƒo me edziedzi o la ɖa le hadzigbalẽa me ale be ame sia ame nate ŋu adzi hawo tso dzi me. Wotsɔ nya siwo amewo zãna, siwo gɔme sese le bɔbɔe wu la ɖɔ li nyagbe aɖewo. Le kpɔɖeŋu me, tanya si nye “Dzigbɔgbɔ Blewu” tsã la, va zu “Migbɔ Dzi Ði,” eye wotrɔ asi le hagbeawo ŋu be wòasɔ ɖe tɔtrɔ sia nu. Azɔ hã, esɔ nyuie be wotrɔ tanya si nye “Dzɔ Wò Dzi Ŋu” wòzu “Míadzɔ Míaƒe Dzi Ŋu.” Nu ka tae? Nu si tae nye be, tsã la, ne míele ha sia dzim la, ɖeko wònɔ abe ɖe míele nu xlɔ̃m ame bubuwo ene, eya ta, ne ame yeyewo, ɖetsɔlemetɔwo, sɔhɛwo kple nɔvinyɔnuwo le ha sia dzim le míaƒe kpekpewo kple takpekpewo me la, esia ate ŋu aɖe fu na wo. Esia ta, wotrɔ asi le tanyaa kple hagbeawo ŋu.\nMisrɔ̃ hawo le miaƒe Ƒometadedeaguɣi (Kpɔ memama 18)\n18. Nu ka tae wòle be míasrɔ̃ ha siwo le hadzigbalẽ yeyea me? (Kpɔ etenuŋɔŋlɔa.)\n18 Ha siwo le ‘Mikɔ Gbe Dzi Miadzi Ha Na Yehowa Dzidzɔtɔe’ me la dometɔ geɖe le abe gbedodoɖa ene. Àte ŋu ato ha siawo dzidzi me aɖe wò seselelãmewo agblɔ na Yehowa. Eye wo dometɔ aɖewo hã ado “ŋusẽ [mí] na lɔlɔ̃ kple dɔ nyuiwo wɔwɔ.” (Heb. 10:24) Eya ta, anyo be míanya míaƒe hawo me nyawo kple ale si wodzia woe la nyuie. Nu si ate ŋu akpe ɖe mía ŋu le go sia mee nye be míanɔ míaƒe ha siwo wodzi kple nu, siwo le jw.org la sem. Ne míesrɔ̃a hawo le aƒe me la, míava nya wo nyuie eye míadzi wo kple kakaɖedzi kpakple seselelãme. *\n19. Aleke hamea me tɔwo katã ate ŋu atsɔ nusɔsɔe asubɔ Yehowa ɖekae?\n19 Ðo ŋku edzi be hadzidzi nye míaƒe mawusubɔsubɔ ƒe akpa vevi aɖe. Enye mɔ tɔxɛ aɖe si dzi míetona ɖenɛ fiana Yehowa be míelɔ̃e eye míekpɔa ŋudzedze ɖe nu siwo katã wòwɔna na mí ŋu. (Xlẽ Yesaya 12:5.) Ne míekɔ gbe dzi dzi ha dzidzɔtɔe la, míato esia me ade dzi ƒo na ame bubuwo hã be woadzi ha kple dzo. Vavãe, hamea me tɔwo katã—ɖeviwo kple tsitsiawo kpakple ame yeyewo siaa—ate ŋu akpɔ gome le mɔ sia si dzi míetona subɔa Yehowa la me. Eya ta, mègahe ɖe megbe o, dzi ha na Yehowa tso dzi me. Wɔ nya sia si gbɔgbɔ ʋã hakpalaa wògblɔ be, ‘Dzi ha na Yehowa!’ la dzi. Ɛ̃, dzi ha kple dzidzɔ!—Ps. 96:1.\n^ mm. 11 Àte ŋu akpɔ aɖaŋuɖoɖo geɖe tso ale si nàwɔ be wò gbe me nakɔ ne èle ha dzim la ŋu le JW Nyakakadɔwɔƒe December 2014 ƒe wɔnaa me (le videowo ƒe teƒe si nye TSO MÍAƑE NYAKAKADƆWƆƑEA).\n^ mm. 18 Ne míede takpekpewo la, wodzea ŋdi kple ŋdɔ kpa dzi wɔnawo gɔme kple miniti ewo ƒe haƒoƒo. Esia dzraa míaƒe susu ɖo ɖe hadzidzi ŋu. Haƒoƒo siawo siwo ŋu wotrɔ asi le nyuie la kpena ɖe mía ŋu be míadzra míaƒe dzi kple susu ɖo ɖe wɔna siwo akplɔe ɖo ŋu. Eya ta, wole dzi dem ƒo na mí katã be míanɔ mía nɔƒewo hafi haƒoƒoa nadze egɔme eye míalé to ɖe eŋu nyuie.\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA November 2017\nOdio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA November 2017


Alakpanya Evelia: Wobe Enye Amlima Mawu—‘Mawu Nye Ame Etɔ̃ Ƒokpli’\nGBE BUBU Afrikaans Albanian Amharic Arabic Armenian Armenian (West) Aymara Bicol Bislama Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hiligaynon Hungarian Igbo Iloko Indonesian Italian Japanese Kazakh Kikuyu Kiluba Kinyarwanda Kirghiz Kirundi Korean Lingala Lithuanian Luo Malagasy Maltese Mizo Moore Myanmar Ngabere Norwegian Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese Quechua (Bolivia) Rarotongan Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tatar Thai Tigrinya Tsonga Turkish Twi Ukrainian Urdu Uruund Uzbek Vietnamese Wayuunaiki Xhosa Yoruba Zulu\nAlakpanya Evelia: Wobe Enye Amlima Mawu\nNumekugbalẽ aɖe gblɔ be Kristotɔwo ƒe ha “vevi etɔ̃awo, siwo nye Roma Katoliko, Ɣedzeƒe Orthodɔks kple Protestant-ha siaa xɔe se be Mawu nye Ame etɔ̃ ƒokpli: Mawu Fofo la, Mawu Vi la, kple Mawu Gbɔgbɔ Kɔkɔe la. Le Kristotɔwo ƒe nufiafia nu la, dzixɔse sia mefia be wonye mawu vovovo etɔ̃ o, ke boŋ efia be ame etɔ̃awo katã le ɖeka.”—The New Encyclopædia Britannica.\nYesu, si nye Mawu ƒe Vi la, megblɔ kpɔ be yele tasɔsɔ me kple ye Fofo alo be ye kee ganye Fofo la o. Ke boŋ egblɔ be: “Meyina Fofo la gbɔ, elabena Fofo la lolo wum.” (Yohanes 14:28) Azɔ hã, egblɔ na eyomedzelawo dometɔ ɖeka be: “Meyina Fofonye kple miawo hã mia Fofo, nye Mawu kple miawo hã mia Mawu, la gbɔ.”—Yohanes 20:17.\nMenye amee gbɔgbɔ kɔkɔe la nye o. “Gbɔgbɔ kɔkɔe” la ‘yɔ Kristotɔ gbãtɔwo taŋ,’ azɔ hã Yehowa gblɔ be: “Matrɔ nye gbɔgbɔ la ƒe ɖe akɔ ɖe ŋutilã ɖe sia ɖe ƒomevi dzi.” (Dɔwɔwɔwo 2:1-4, 17) Eya ta gbɔgbɔ kɔkɔea menye Mawuɖekaetɔ̃ ƒe akpa aɖeke o. Mawu ƒe dɔwɔŋusẽe wònye.\nKatolikotɔwo ƒe agbalẽnyala siwo nye Karl Rahner kple Herbert Vorgrimler gblɔ be: “Womate ŋu ase [Mawuɖekaetɔ̃ la] gɔme ne womexɔ ɖeɖefia o, eye le ɖeɖefia vɔ megbe gɔ̃ hã la, womate ŋu ase egɔme bliboe o.” Ðe nàte ŋu alɔ̃ ame aɖe si màte ŋu anya alo ase ale si wòle gɔme o la vavã? Esia fia be Mawuɖekaetɔ̃ ƒe nufiafiaa menana amewo dzea si Mawu nyuie helɔ̃nɛ o.\nMarco, si ŋu nya míegblɔ va yi la kpɔe be Mawuɖekaetɔ̃ ƒe nufiafia lae na yemenya Mawu nyuie o. Egblɔ be: “Mesusui be Mawu nɔ ame si wònye la ɣlam ɖem, eye ɖeko esia na megasusui be Mawu le adzɔge ʋĩi eye be enye amlima Mawu si ŋu womate ŋu ate ɖo o.” Ke hã Biblia gblɔ be: “Mawu menye tɔtɔ ƒe Mawu o.” (1 Korintotɔwo 14:33, American Standard Version) Meɣla ame si wònye la ɖe mí o. Edi be míanya ye. Yesu gblɔ be: “Míedea ta agu na nu si míenya.”—Yohanes 4:22.\nMarco gblɔ be: “Esi meva se egɔme be menye Mawuɖekaetɔ̃e Mawu nye o la, esia wɔe be mete ŋu va te ɖe eŋu kplikplikpli mlɔeba.” Ne míebu Yehowa be enye Ame ŋutɔŋutɔ ke menye amlima Mawu o la, ke anɔ bɔbɔe na mí be míalɔ̃e. Biblia gblɔ be: “Ame si melɔ̃a ame o la medze si Mawu o, elabena Mawu nye lɔlɔ̃.”—1 Yohanes 4:8.\nƉoe Ɖe Amewo Ɖoe Ɖe Amewo Alakpanya Evelia: Wobe Enye Amlima Mawu


“YEHOWA MAWU, Ŋusẽkatãtɔ, wò dɔwɔwɔwo nye gã, eye wowɔ nuku. Fia mavɔmavɔtɔ, wò mɔwo le dzɔdzɔe, eye wonye nyateƒe. Yehowa, ame kae li, si mavɔ̃ wò ado wò ŋkɔ la ɖe dzi o, esi wònye wò ɖeɖe koe nye nuteƒewɔla?” Ha sia si “ame siwo ɖu lã wɔadã la kple eƒe nɔnɔmewɔwɔ la” dzi dzi le dziƒo la he míaƒe susu yi Mawu ƒe nuteƒewɔwɔ dzi. (Nyaɖ. 15:2-4) Yehowa di be ye subɔlawo nasrɔ̃ ye le nɔnɔme nyoameŋu sia ɖeɖe fia me.—Ef. 4:24.\nGake Satana Abosam ya wɔa nu sia nu si wòate ŋui be yeama mawusubɔla siwo le anyigba dzi la ɖa tso Mawu si wodea ta agu na la ƒe lɔlɔ̃ gbɔ. Ke hã, ame geɖe lé nuteƒewɔwɔ me ɖe asi na Mawu le nɔnɔme sesẽtɔwo gɔ̃ hã me. Aleke gbegbe míedaa akpee nye esi be Yehowa dea asixɔxɔ gã aɖe míaƒe ɖokuitsɔtsɔna alea ŋu! Le nyateƒe me la, wona kakaɖedzi mí be: “Yehowa lɔ̃a nya dzɔdzɔe, eye megblẽa eƒe mawumemewo ɖi o.” (Ps. 37:28) Be wòakpe ɖe mía ŋu míayi edzi alé nuteƒewɔwɔ me ɖe asi la, ena woŋlɔ nuteƒewɔla geɖewo ƒe ŋutinyawo ɖe eƒe Nya la me na mí. Nuŋlɔɖi siawo dometɔ ɖekae nye esi ku ɖe Itai, Gatitɔ la, ŋu.\n‘Du Bubu Me Tɔ Kple Sisila’\nAnɔ eme be Filistitɔwo ƒe du xɔŋkɔ si nye Gat mee Itai tso, eye du sia ke mee ame dzɔtsu Goliat kple Israel ƒe futɔ dziŋɔ bubuwo hã tso. Zi gbãtɔ si woƒo nu tso Itai, aʋawɔla bibi sia, ŋu le Biblia mee nye esime Absalom dze aglã ɖe Fia David ŋu. Itai kple eyomedzela Filistitɔ 600 siwo si tso wo de la nɔ nuto aɖe si tsɔ ɖe Yerusalem gbɔ la me ɣemaɣi.\nÐewohĩ nɔnɔme si me Itai kple eyomedzelawo nɔ la na David ɖo ŋku nɔnɔme aɖe si me eya ŋutɔ nɔ ɣeaɖeɣi kpɔ la dzi. Ɣemaɣi la, woa kple Israel ƒe aʋawɔla 600 aɖewo si yi ɖatsi Filistitɔwo ƒe anyigba dzi le nuto aɖe si dzi ɖum Gat fia Axis nɔ la me. (1 Sam. 27:2, 3) Nu kae Itai kple eƒe amewo awɔ azɔ esi Absalom dze aglã ɖe David ŋu? Ðe woade Absalom dzi loo alo woade David kple eƒe amewo dzia? Alo ɖe woatiae be yewomade akpa aɖeke dzi kura oa?\nKpɔe le susu me ɖaa be David ye nye ema si tso Yerusalem va tɔ ɖe teƒe aɖe si woyɔna be Bet-Merhak, si gɔmee nye “Aƒe Si Le Didiƒe.” Ðewohĩ eyae nye aƒe mlɔetɔ le Yerusalem dua me ne woɖo ta Amitoa gbɔ hafi atso Kidron bali la. (2 Sam. 15:17) Le afi ma la, David tsi tsitre ɖi henɔ ŋku lém ɖe eƒe aʋawɔlawo ŋu esi wova nɔ eme tsom. Kpɔ ɖa! Menye Israel vi wɔnuteƒewo koe nɔ eŋu o, ke Kretitɔwo kple Pletitɔwo katã hã nɔ eŋu. Gawu la, Gatitɔwo katã—Itai kple eƒe aʋawɔla 600-awo—hã nɔ eŋu.—2 Sam. 15:18.\nDavid gblɔ na Itai veveseseɖeamenutɔe tso dzi me be: ‘Nu ka ŋuti wò hã nèbe, yeayi kpli mí? Trɔ, yi ɖanɔ fia la gbɔ [edze ƒãa be Absalom ye wòwɔnɛ]; elabena du bubu me tɔ nènye, eya ta gbugbɔ yi nɔwòƒe! Etsɔ nèva, eye egbe ko mana nanɔ tsaglalã tsam kpli mía? Nye la meyina, afi si menya kpɔ ko; mia kple nɔviwòwo migbugbɔ, eye amenuveve kple nyateƒe anɔ kpli wò!’—2 Sam. 15:19, 20.\nItai ɖe ale si wòɖoe kplikpaa be yeawɔ nuteƒe na David la gblɔ. Eɖo eŋu na David be: ‘Meta Yehowa ƒe agbe kple nye aƒetɔ fia ƒe agbe: Afi si nye aƒetɔ fia anɔ la, afi ma eƒe dɔla anɔ, eɖanye ku me alo agbe me o!’ (2 Sam. 15:21) Ðewohĩ esia na David ɖo ŋku nya si mamaa Rut gblɔ kpɔ la dzi. (Rut 1:16, 17) Itai ƒe nyawo wɔ dɔ ɖe David dzi, eye David gblɔ nɛ be: “Yi [nàtso Kidron bali la] kpli mí.” Esi wònya gblɔ nya ma nɛ ko la, “Gatitɔ Itai kple eƒe amewo katã kpakple ɖevi, siwo katã le eŋu la, yi kplii.”—2 Sam. 15:22.\n“Le Míaƒe Nufiafia Ta”\nRomatɔwo 15:4 gblɔ be: “Nu siwo katã woŋlɔ ɖi tsã la, woŋlɔ wo ɖi le míaƒe nufiafia ta.” Eya ta anyo be míabia mía ɖokuiwo be, Nu kawoe míate ŋu asrɔ̃ tso Itai ƒe kpɔɖeŋua me? Bu nu siwo anya ʋãe wòwɔ nuteƒe na David ŋu kpɔ. Togbɔ be Itai nye amedzro si si tso Filisti nyigba dzi hã la, ekpɔe dze sii be Yehowae nye Mawu gbagbe la, eye wòkpɔe dze sii hã be David nye Yehowa ƒe amesiamina. Itai meɖe mɔ fuléle si nɔ Israel viwo kple Filistitɔwo dome la kpɔ ŋusẽ ɖe edzi o. Ekpɔ nu yi ŋgɔ wu nyateƒe si wònye be David wu Filistitɔwo ƒe aʋakalẽtɔ Goliat kple Itai detɔ bubu geɖewo. (1 Sam. 18:6, 7) Itai bu David be enye ame si lɔ̃ Yehowa, eye ɖikeke mele eme o be, ede dzesi David ƒe nɔnɔme nyuiwo. Eya ta David hã va de bubu gã aɖe Itai ŋu. Bu eŋu kpɔ ko, David ma eƒe aʋakɔ la ɖe akpa etɔ̃ me hetsɔ “etɔ̃liawo ɖeka de [Gatitɔ] Itai si” le aʋa vevi si wowɔ kple Absalom ƒe aʋawɔlawo la me gɔ̃ hã!—2 Sam. 18:2.\nEle be míawo hã míadze agbagba akpɔ nu ayi ŋgɔ wu dekɔnuwo, ŋutigbalẽ, alo gbe vovovo dolawo ƒe vovototowo—nazãbubu kple fuléle ɖe sia ɖe si be ɖe mía me—ahade dzesi nɔnɔme nyui siwo le amewo si. Ƒomedodo si nɔ David kple Itai dome la ɖee fia mí be míate ŋu aɖu mɔxenu mawo dzi ne míeva nya Yehowa helɔ̃e.\nEsi míele ŋugble dem tso Itai ƒe kpɔɖeŋua ŋu la, míate ŋu abia mía ɖokuiwo be: ‘Ðe mekuna ɖe Kristo Yesu, si nye David Gãtɔ la, ŋu nuteƒewɔwɔtɔe nenema kea? Ðe meɖea nye nuteƒewɔwɔ fiana to gomekpɔkpɔ le Fiaɖuƒegbeƒãɖeɖedɔa kple nusrɔ̃lawɔwɔdɔa me dzonɔamemetɔe mea?’ (Mat. 24:14; 28:19, 20) ‘Afi kae madi be mado dzi ase ɖo atsɔ aɖe nye nuteƒewɔwɔ afia?’\nŊugbledede tso nuteƒewɔwɔ ƒe kpɔɖeŋu si Itai ɖo ɖi la ŋu ɖea vi na ƒome ƒe tawo hã. Ale si Itai tsɔ eɖokui na David kple ale si wòtso nya me be yeayi kple fia si nye Mawu ƒe amesiamina la kpɔ ŋusẽ ɖe Itai ƒe amewo dzi. Nenema kee nyametsotso si ƒome ƒe tawo wɔna tsɔ kpea asi ɖe tadedeagu vavã la ŋu ate ŋu akpɔ ŋusẽ ɖe woƒe ƒomewo dzi, eye ate ŋu ahe nɔnɔme sesẽwo ava wo dzi hena ɣeyiɣi aɖe gɔ̃ hã. Ke hã, woka ɖe edzi na mí be: “[Yehowa awɔ] nuteƒe na ame si wɔa nuteƒe.”—Ps. 18:26, NW.\nLe aʋa si David wɔ kple Absalom megbe la, Ŋɔŋlɔawo megagblɔ nya aɖeke tso Itai ŋu o. Itai ƒe ŋutinya kpui si le Mawu ƒe Nya la me na míenya nu wɔdɔɖeamedzi geɖe tso ame si ƒomevi wònye la ŋu le ɣeyiɣi sesẽ ma si me David to le agbe me la me. Ale si Yehowa na woŋlɔ Itai ƒe ŋutinya ɖe nuŋlɔɖi si tso gbɔgbɔ me la me ɖee fia mí be ekpɔa ŋudzedze ɖe nuteƒewɔwɔ ma tɔgbi ŋu heɖoa eteƒe.—Heb. 6:10.


Dzi Nedzɔ Wò Ðe Gbeƒãɖeɖe Nya Nyuia Ŋu\nKristotɔwo Ƒe Agbenɔnɔ Kple Subɔsubɔdɔ—Kpekpea Ƒe Nusrɔ̃gbalẽ | June 2017\nGBE BUBU Abui Acholi Adza Afrikaans Albanian Alur Amharic Arabic Armenian Ateso Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Boulou Brazil Tokunɔgbe Bulgarian Cakchiquel Cambodian Catalan Cebuano Chavacano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinamwanga Cinyanja Croatian Czech Dangme Danish Dayak Ngaju Digor Douala Drehu Dutch Edo Efik Esan Estonian Eŋlisi Eʋegbe Faroese Fijian Finnish Fon Franse Ga Galician Garifuna Georgian German Gokana Greek Greenlandic Guarani Gujarati Gun Haitian Creole Hausa Hebrew Herero Hiligaynon Hindi Hmong (Ɣi) Hungarian Iban Ibanag Ibinda Icelandic Igbo Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mende Mexico Tokunɔgbe Mixe Mixtec (Guerrero) Mizo Mongolian Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Niuean Norwegian Nyaneka Nyungwe Nzema Okpe Oromo Ossetian Otetela Otomi (Mezquital Valley) Pangasinan Papiamento (Curaçao) Persian Pidzin (Kamerun) Polish Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarahumara Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nÐe wòsesẽ na wò kpɔ be nàɖe gbeƒã? Mía dometɔ geɖe aɖo nya ma ŋu be ɛ̃. Nu ka tae? Ðewohĩ amewo metsɔa ɖeke le eme o loo alo tsia tre ɖe mía ŋu le míaƒe anyigbamamaa me alo míevɔ̃na be míaƒo nu na ame siwo míenya o. Nyateƒeae nye be nu siawo ate ŋu ana dzi madzɔ mí o. Ke hã, Mawu dzidzɔtɔ la di be míasubɔ ye kple dzidzɔ. (Ps 100:2; 1 Ti 1:11) Nu etɔ̃ kawoe akpe ɖe mía ŋu be gbeƒãɖeɖedɔa navivi mía nu?\nGbãa, míeɖea gbeƒã gbedeasi si naa mɔkpɔkpɔ ame. Togbɔ be mɔkpɔkpɔ le bubum ɖe amewo egbea hãa, míate ŋu ana “nu si nyo wu ŋuti nya nyui” la nayɔ amewo ƒe dzi me. (Yes 52:7) Mawu Fiaɖuƒe ŋuti nya nyuia ate ŋu ana dzi nadzɔ míawo hã. Hafi nàyi gbea dzi la, de ŋugble le yayra siwo Mawu Fiaɖuƒea ahe vɛ na mí le anyigba dzi la ŋu.\nEvelia, nya nyui si míeɖea gbeƒãe la ɖea vi na amewo le ŋutilã kple gbɔgbɔ me siaa. Amewo srɔ̃a ale si woatsri agbe baɖa nɔnɔ eye wonɔa mɔ kpɔm be yewoava nɔ agbe tegbee. (Yes 48:17, 18; Ro 1:16) Ele be míakpɔ mía ɖokuiwo abe ameɖela siwo le ame siwo ƒe agbe ɖo afɔku me ɖem la ene. Togbɔ be ame aɖewo medi be woaɖe yewo o hãa, míeyia edzi dia ame siwo di be woaɖe yewo la.—Mt 10:11-14.\nEtɔ̃lia si nye vevitɔ wu lae nye be míaƒe gbeƒãɖeɖedɔa dea bubu Yehowa ŋu. Mawu dea asixɔxɔ gã aɖe míaƒe gbeƒãɖeɖedɔa ŋu. (Yes 43:10; Heb 6:10) Gakpe ɖe eŋu la, enaa eƒe gbɔgbɔ kɔkɔea mí faa be wòakpe ɖe mía ŋu míawɔ dɔa. Eya ta ɖe kuku na Yehowa be wòana dzidzɔ, si nye gbɔgbɔ kɔkɔea ƒe kutsetse la wò. (Ga 5:22) Yehowa akpe ɖe mía ŋu be míaɖu vɔvɔ̃ dzi eye míaɖe gbeƒã kple dzideƒo. (Dw 4:31) Ekema aleke kee amewo ɖawɔ nu ɖe mía ŋu le anyigbamama me o, dzi adzɔ mí le gbeƒãɖeɖedɔa me.—Eze 3:3.\nNɔnɔme kae nàdi be nenɔ ye si le gbea dzi? Aleke nàɖee afia be dzi le dzɔwòm?\nMIKPƆ VIDEO SI NYE NUSƆSRƆ̃ KPLE ŊUGBLEDEDE NENA NÀGAKPƆ DZIDZƆ, EYOME MIAÐO BIABIA SIAWO ŊU:\nNu ka tae wòle be nusɔsrɔ̃ nanye nu vevitɔ na mí nenye be míezãa gaƒoƒo geɖe tsɔ ɖea gbeƒã ɣleti sia ɣleti gɔ̃ hã?\nMɔ ka nue míate ŋu asrɔ̃ Maria le?\nƔekaɣie nèdea ŋugble le Mawu ƒe Nya la ŋu?\nNu kae naa dzi dzɔa wò ne èle gbeƒã ɖem nya nyuia?\nKRISTOTƆWO ƑE AGBENƆNƆ KPLE SUBƆSUBƆDƆ—KPEKPEA ƑE NUSRƆ̃GBALẼ June 2017


Ƒomedodo Si Le Yesu Kple Fofoa Dome | Yesu Ƒe Agbemeŋutinya\nGBE BUBU Albanian Alur Amharic Arabic Armenian Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Bicol Boulou Bulgarian Cambodian Catalan Cebuano Chichewa Chitonga Chitonga (Malawi) Chitumbuka Chuvash Cibemba Croatian Czech Dangme Danish Drehu Dutch Efik Estonian Eŋlisi Eʋegbe Fijian Finnish Fon Franse Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Javanese Jula Kabiye Kazakh Kazakh (Arabic) Kikamba Kikaonde Kikongo Kikuyu Kiluba Kinyarwanda Kipende Kirghiz Kiribati Kirundi Kisonge Kongo Korean Kwanyama Lingala Lomwe Luganda Luo Luvale Macedonian Macua Malagasy Malay Malayalam Maltese Mauritian Creole Maya Moore Myanmar Ndau Ndebele Ndebele (Zimbabwe) Nepali Nigerian Pidgin Norwegian Nyaneka Nyungwe Oromo Ossetian Otetela Pangasinan Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Tshwa Turkish Turkmen Tuvaluan Twi Tzotzil Ukrainian Umbundu Urdu Uzbek Vietnamese Wallisian Waray-Waray\nƑomedodo Si Le Yesu Kple Fofoa Dome\nMAWU NYE YESU FOFO\nYESU DO TSITRETSITSI ƑE ŊUGBE\nEsi Yudatɔ aɖewo bu fɔ Yesu be eda le Sabat la dzi le esi wòda gbe le ŋutsu aɖe ŋu ta la, Yesu ɖo eŋu na wo be: “Fofonye le dɔ wɔm va se ɖe fifi, eye nye hã mele dɔ wɔm.”—Yohanes 5:17.\nLe nyateƒe me la, nu si wɔm Yesu le la menye dada le Mawu ƒe se si ku ɖe Sabat ŋu la dzi o. Eƒe gbeƒãɖeɖe kple gbedada le ame ŋu la nye dɔ nyui siwo wɔm Mawu le la sɔsrɔ̃. Eya ta Yesu wɔa nyui gbe sia gbe. Ale si Yesu ɖo nya ŋu na enutsolawo la na dzi gaku wo ɖe edzi, eye wodi be yewoawui. Nu ka tae?\nTsɔ kpe ɖe ale si wobui vodadatɔe be Yesu ƒe gbedada le ame ŋu nye Sabat la dzi dada ŋu la, ale si wògblɔ be Mawu ƒe Vie yenye la hã ku dzi na wo vevie. Wobui be enye busunyagbɔgblɔ be Yesu nagblɔ be Mawu nye ye Fofo, abe ɖe nya si wògblɔ be Yehowa nye ye Fofo la le fiafiam be eya kple Mawu wosɔ ene. Gake esia metso dzika ƒo na Yesu o, eyi edzi ɖo nya ŋu na wo hegblɔ ƒomedodo tɔxɛ si le eya kple Mawu dome la na wo. Egblɔ be: “Fofo la lɔ̃a Vi la, eye wòfiaa nu siwo katã eya ŋutɔ wɔna lae.”—Yohanes 5:20.\nFofo lae nye Agbenala la, eye eɖe esia fia le ɣeyiɣi siwo va yi me esi wòna ŋusẽ ame aɖewo wofɔ ame kukuwo ɖe tsitre. Yesu yi edzi be: “Ale si ko Fofo la fɔa ame kukuwo hegbɔa agbe wo la, nenema kee Vi la hã gbɔa agbe ame siwo wòdi.” (Yohanes 5:21) Nya nyui si naa mɔkpɔkpɔ ame kae nye esi! Fifia gɔ̃ hã la, Vi la le ame kukuwo fɔm ɖe tsitre xoxo le gbɔgbɔmegɔmesese nu. Eya ta Yesu gblɔ be: “Ame si sea nye nya, eye wòxɔa Ame si dɔm ɖa la dzi sena la, agbe mavɔ le esi, eye womadrɔ̃ ʋɔnui o, ke boŋ eto ku me yi agbe me.”—Yohanes 5:24.\nVa de asi na ɣemaɣi la, nuŋlɔɖi aɖeke meli be Yesu fɔ ame kuku aɖe ɖe tsitre ŋutɔŋutɔ haɖe o, gake egblɔ na ame siwo nɔ fɔ bumee la be woava fɔ amewo ɖe tsitre ŋutɔŋutɔ. Egblɔ be: “Gaƒoƒo la gbɔna, esime ame siwo katã le ŋkuɖodziyɔdowo me la ase eƒe gbe, eye woado go.”—Yohanes 5:28, 29.\nTogbɔ be Yesu ƒe wɔƒe le vevie ŋutɔ hã la, ena eme kɔ be yebɔbɔ ɖe Mawu te, esi wògblɔ be: “Nyemate ŋu awɔ naneke le ɖokuinye si o; . . . nyemewɔa nye ŋutɔ nye lɔlɔ̃nu o, ke ame si dɔm ɖa la ƒe lɔlɔ̃nue mewɔna.” (Yohanes 5:30) Yesu meƒo nu tso ɖoƒe vevi si wòle le Mawu ƒe tameɖoɖo me la ŋu alea kpɔ le gaglãgbe o. Gake menye nya si Yesu gblɔ le nu siawo ŋu la koe nye ɖaseɖiɖi si le ame siwo le fɔ bumee la si o. Yesu ɖo ŋku edzi na wo be: “Miedɔ amewo ɖo ɖe Yohanes [Amenyrɔɖetsimelaa] gbɔ, eye wòɖi ɖase le nyateƒenya la ŋu na mi.”—Yohanes 5:33.\nAnɔ eme be Yesu nu tsolawo see be abe ƒe eve ene do ŋgɔ la, Yohanes gblɔ Ame si le emegbe gbɔna la ŋu nya na Yudatɔwo ƒe subɔsubɔhakplɔlawo. Woyɔ Ame sia be “Nyagblɔɖila la” kple “Kristo la.” (Yohanes 1:20-25) Esi Yesu nɔ enutsolawo ƒe susu hem yi ale si wode bubu gã Yohanes si wode game fifia la ŋu va yi dzi la, egblɔ be: “Miedi be yewoakpɔ dzidzɔ gã aɖe le eƒe kekeli la me ɣeyiɣi kpui aɖe.” (Yohanes 5:35) Gake ɖase si ɖim Yesu le ya lolo wu Yohanes Amenyrɔɖetsimelaa gɔ̃ hã tɔ.\nDɔ “siwo wɔm mele [siwo dome dɔ si wòda fifi laa hã le] la, woawoe le ɖase ɖim le ŋunye be Fofo lae dɔm ɖa.” Yesu gagblɔ kpee be: “Fofo si dɔm ɖa la ŋutɔ ɖi ɖase le ŋunye.” (Yohanes 5:36, 37) Esia ƒe kpɔɖeŋue nye ɖase si Mawu ɖi tso Yesu ŋu le eƒe nyɔnyrɔxɔɣi.—Mateo 3:17.\nLe nyateƒe me la, taflatsɛdodo aɖeke mele ame siwo le fɔ bum Yesu la si be eya tae yewogbee ɖo o. Ŋɔŋlɔ siwo me wogblɔna be yewodzrona la tututue ɖi ɖase le eŋu. Yesu ƒo nya ta be: “Ðe miexɔ Mose dzi se la, anye ne miexɔ dzinye se, elabena eŋlɔ nu tso ŋunye. Ke ne miexɔ nu siwo wòŋlɔ ɖi la dzi se o ɖe, aleke miawɔ axɔ nye nyawo dzi ase?”—Yohanes 5:46, 47.\nNu ka tae dɔ nyui si Yesu wɔ gbe ma gbe la menye dada le Sabat la dzi o?\nAleke Yesu ƒo nu tso ɖoƒe vevi si wòle le Mawu ƒe tameɖoɖo me la ŋui?\nÐaseɖiɖi kawoe ɖo kpe edzi be Yesu nye Mawu ƒe Vi?\nNya La—“Mawu” Ye Loo Alo “mawu aɖe” Ye?


Petro Yi Kornelio Gbɔ | Biblia Me Ŋutinya\nPetro Yi Kornelio Gbɔ\nAPOSTOLO Petro ye ma le tsitre ɖe afima, eye exɔlɔ̃wo dometɔ aɖewoe ma le emegbe. Gake nukatae ŋutsu ma le klo dzem na Petro? Ðe wòle be wòawɔ nenema? Ènya amesi wònyea?\nŊutsu lae nye Kornelio. Roma-srafoha ƒe aʋafia wònye. Kornelio menya Petro o, gake wogblɔ nɛ be wòayɔe va eƒeme. Na míakpɔ alesi wòva dzɔe la ɖa.\nYesu yomedzela gbãtɔwo nye Yudatɔwo, gake Kornelio menye Yudatɔ o. Gake elɔ̃ Mawu, edoa gbe ɖa nɛ eye wònyoa dɔme na amewo. Gbeɖeka ŋdɔ la, mawudɔla aɖe va gblɔ nɛ be: ‘Mawu kpɔ ŋudzedze ɖe ŋuwò, eye ele wò gbedodoɖawo ŋu ɖo ge. Dɔ amewo woayɔ ŋutsu aɖe, si ŋkɔe nye Petro la vɛ. Ele Yope le Simon ƒeme, le ƒua nu.’\nKornelio dɔ amewo enumake be woaɖadi Petro. Esi ŋu ke, eye ameawo le Yope ɖom la, Petro le Simon ƒe aƒe la ƒe xɔta. Mawu na Petro kpɔ nane le susu me le afima abe avɔ gã aɖe, si le ɖiɖim tso dziƒo ene. Lã ƒomevi vovovowo le avɔ la me. Le Mawu ƒe se nu la, lã siawo ŋu mekɔ woaɖu o, gake gbeɖiɖi aɖe gblɔ be: ‘Petro, tsi tre, wu wo nàɖu.’\nPetro ɖo ŋu be: ‘Ao! Nyemeɖu nu makɔmakɔ kpɔ o.’ Gake gbeɖiɖia gblɔ na Petro be: ‘Mègayɔ nusi Mawu gblɔ azɔ be eŋu kɔ la be nu makɔmakɔ o.’ Nusia dzɔ zi etɔ̃ sɔŋ. Esi Petro nɔ ŋugble dem be yease nusia gɔme la, amesiwo Kornelio dɔ la va ɖo aƒea me hebia Petro ta.\nPetro ɖi tso xɔa ta hegblɔ be: ‘Nye dim miele. Nukatae mieva ɖo?’ Esi ŋutsu la gblɔ be mawudɔla aɖe gblɔ na Kornelio be wòayɔ Petro va eƒemee la, Petro lɔ̃ be yeayi kpli wo. Esi ŋu ke la, Petro kple exɔlɔ̃wo dze mɔ yi Kornelio gbɔ le Kaisarea.\nKornelio ƒo eƒe ƒometɔwo kple exɔlɔ̃ veviwo nu ƒu. Esi Petro va ɖo la, Kornelio ɖado goe. Edze klo hede ta agu ɖe Petro ƒe afɔ nu abe alesi nèkpɔe le afisia ene. Gake Petro gblɔ be: ‘Tsi tre; nye ŋutɔ hã ame ko menye.’ Nyateƒee, Biblia la gblɔ be medze be woade ta agu ahasubɔ amegbetɔ o. Yehowa ɖeka ko wòle be míade ta agu na.\nAzɔ Petro ɖe gbeƒã na amesiwo ƒo ƒu la be: ‘Medze sii be Mawu lɔ̃a amesiwo katã dina be yewoasubɔe la.’ Esi wònɔ nu ƒom la, Mawu dɔ eƒe gbɔgbɔ kɔkɔe la ɖa, eye ameawo te gbe vovovowo gbɔgblɔ. Esia wɔ nuku na Yudatɔ, siwo nye nusrɔ̃la kplɔ Petro ɖo la, elabena wosusu be Yudatɔwo nu ko Mawu vena. Eyata esia fia wo be Mawu mebua ameƒomevi aɖewo be wonyo alo le vevie na ye wu bubuwo o. Ðe ema menye nu nyui aɖe si dzi mí katã míaɖo ŋkui oa?\nDɔwɔwɔwo 10:1-48; 11:1-18; Nyaɖeɖefia 19:10.\nNufiame vevi kae le ale si Petro yi Kornelio gbɔ me na mí?


Yesu Ðe Gbeƒã Fiaɖuƒegbedeasia | Biblia Me Nusɔsrɔ̃wo Na Ðeviwo\nEsi wonyrɔ Yesu vɔ megbe kpuie la, edze gbeƒãɖeɖe be: ‘Mawu Fiaɖuƒe la gogo.’ Eƒe nusrɔ̃lawo dze eyome esi wònɔ gbeƒã ɖem le Galilea kple Yudea katã. Esi Yesu trɔ va wo de Nazaret la, eyi ƒuƒoƒea eye wòʋu Yesaya ƒe agbalẽ xatsaxatsa la, eye wòxlẽe sesĩe be: ‘Yehowa na eƒe gbɔgbɔ kɔkɔe lam be mate ŋu aɖe gbeƒã nya nyuia.’ Nu kae nya ma fia? Efia be togbɔ be amewo di be Yesu nawɔ nukunuwo yewoakpɔ hã la, susu vevi si ta Mawu na gbɔgbɔ kɔkɔea Yesue nye be wòaɖe gbeƒã nya nyuia. Emegbe egblɔ na ame siwo nɔ to ɖomee la be: ‘Nyagblɔɖi sia va eme egbea.’\nEmegbe Yesu yi Galilea-ƒua to, eye wòdo go eƒe nusrɔ̃la ene siwo nye lãɖelawo le afi ma. Ekpe wo be: ‘Midze yonyeme, eye mawɔ mi ameɖelawo.’ Ame siawoe nye Petro, Andrea, Yakobo kple Yohanes. Enumake wogblẽ woƒe lãɖeɖedɔa ɖi eye wodze eyome. Wotsa le Galilea nutoa katã me nɔ gbeƒã ɖem Yehowa ƒe Fiaɖuƒea. Woɖe gbeƒã le ƒuƒoƒewo, asiwo me kple ablɔwo dzi. Afi sia afi si woyi la, ame gbogbo aɖewo dze wo yome. Yesu ŋu nya kaka de afi sia afi, ede keke Siria ke.\nEmegbe Yesu na ŋusẽ eyomedzela aɖewo be woada dɔ na amewo eye woanya gbɔgbɔ vɔ̃wo ado goe. Wo dometɔ aɖewo nɔ eŋu esime wònɔ gbeƒã ɖem tso du me yi du me kple kɔƒe yi kɔƒe me. Nyɔnu wɔnuteƒe siwo dometɔ aɖewoe nye Maria Magdalatɔ, Yohana, Susana kple bubuawo lé be na Yesu kple eyomedzelawo.\nEsi Yesu na hehe eƒe nusrɔ̃lawo vɔ la, eɖo wo ɖa be woava ɖe gbeƒã. Esime wonɔ gbeƒã ɖem le Galilea nutoa katã me la, ame gbogbo aɖewo va zu nusrɔ̃lawo eye wonyrɔ wo. Ame gbogbo aɖewo di be yewoazu nusrɔ̃lawo ale gbegbe be Yesu tsɔ wo sɔ kple agble si dzi nukuwo ƒu ɖo na ŋeŋe. Egblɔ be: ‘Mido gbe ɖa na Yehowa be wòaɖo dɔwɔla geɖewo ɖa woava ŋe nukuawo.’ Emegbe etia nusrɔ̃lawo dometɔ 70 eye wòdɔ wo ɖa eveve be woaɖe gbeƒã le Yudea katã. Wofia nu ame ƒomevi ɖe sia ɖe tso Fiaɖuƒea ŋu. Esi nusrɔ̃laawo trɔ gbɔ la, wodi vevie be yewoaka nu siwo dzɔ la ta na Yesu. Abosam mete ŋu wɔ naneke tsɔ tɔ te gbeƒãɖeɖedɔa o.\nYesu kpɔ egbɔ be yeƒe nusrɔ̃lawo yi dɔ vevi sia dzi le eƒe dziƒo yiyi megbe. Egblɔ na wo be: ‘Miɖe gbeƒã nya nyuia le anyigba bliboa katã dzi. Mifia Mawu ƒe Nya la amewo eye mianyrɔ wo.’\n“Ele nam be magblɔ Mawu Fiaɖuƒe ŋuti nya nyui la na du bubuwo hã, elabena esia tae wodɔm ɖo.”—Luka 4:43\nNyabiasewo: Dɔ kae Yesu gblɔ na eƒe nusrɔ̃lawo be woawɔ? Aleke nusrɔ̃lawo bu woƒe dɔae?\nLe Yudea la, Yesu dɔ ame 70 eveveve be woaɖaɖe gbeƒã tso Fiaɖuƒea ŋu. Afi kae nusrɔ̃lawo akpɔ ame siwo woaɖe gbeƒã na la le—le ƒuƒoƒewo loo, alo le amewo ƒe aƒewo me?\nNu kae na Yesu ƒe nusrɔ̃la ade gbãtɔawo ka ɖe edzi be yewoke ɖe Mesia la ŋu?


Ale Si Nàwɔ Anɔ Nu Nyuiwo Ŋu Bum Geɖe Wu—Nu Si Ta Nɔnɔme Si Le Asiwò La Le Vevie\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bislama Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Danish Dutch Estonian Eŋlisi Eʋegbe Fijian Finnish Franse Georgian German Greek Hebrew Hiligaynon Hungarian Iloko Indonesian Italian Japanese Kazakh Kikaonde Kikuyu Kinyarwanda Kirghiz Kirundi Korean Latvian Lingala Lithuanian Luvale Macedonian Malagasy Myanmar Norwegian Oromo Pangasinan Polish Portuguese Quechua (Ayacucho) Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tatar Thai Tigrinya Tok Pisin Tsonga Turkish Twi Ukrainian Urdu Vietnamese Waray-Waray Xhosa Zulu\nNu etɔ̃ siawo dometɔ kae ana nàkpɔ dzidzɔ?\nNɔnɔme si me nèle\nAme si ƒomevi nènye\nNɔnɔme si anɔ asiwò\nAME aɖewo atia, “nɔnɔme si me nèle,” ɖewohĩ woagblɔ be, “makpɔ dzidzɔ geɖe . . . ”\n“Ne ga geɖe le asinye”\n“Ne mekpɔ srɔ̃ nyui aɖe ɖe”\n“Ne mele lãmesẽ me”\nLe nyateƒe me la, nɔnɔme si anɔ asiwò ye ana nàkpɔ dzidzɔ ke menye nɔnɔme si me nèle alo ame si ƒomevi nènye o. Eye esia nye dzidzɔnya. Nu ka tae? To vovo na nɔnɔme si me nèle kple ame si ƒomevi nènye siwo ŋu màte ŋu awɔ naneke le o la, àte ŋu awɔ nane tso nɔnɔme si le asiwò ya ŋu.\nBiblia me lododo aɖe gblɔ be: “Dzi kpɔdzi- dzɔ nye atike nyui, ke gbɔgbɔ si dzi nu te ɖo vevie la nana ŋusẽ vɔna le ame ŋu.” (Lododowo 17:22) Ne míagblɔe bubui la, nɔnɔme si anɔ asiwò ye ana nàkpɔ dzidzɔ loo alo makpɔ dzidzɔ o! Ate ŋu ana nàɖo wò taɖodzinu aɖe gbɔ loo alo màɖo egbɔ o; alo ate ŋu ana be nànɔ te ɖe nɔnɔmewo nu ne nya vɔ̃ aɖe dzɔ ɖe dziwò loo alo be dzi naɖe le ƒowò.\nAsesẽ na ame aɖewo be woaxɔe ase be nɔnɔme si anɔ ame si ye ana wòakpɔ dzidzɔ loo alo makpɔe o. Woagblɔ be:\n‘Nu ka tae manɔ fu kpem evɔ ahanɔ mɔ kpɔm be nuwo ava nyo?’\n‘Ne mele mɔ kpɔm be nuwo ava nyo nam hã la, mɔkpɔkpɔ dzodzro koe wònye.’\n‘Ele be mawɔ nu ɖe ale si tututu nɔnɔmea le nu tsɔ wu be manɔ drɔ̃e kum be nuwo ava nyo.’\nAdze abe susu le nya siawo me ene. Ke hã, eɖea vi ne míekpɔa mɔ be nuwo ava nyo. Na míade ŋugble le kpɔɖeŋu siwo gbɔna ŋu kpɔ.\nAlex kple Brian wɔa dɔ le dɔwɔƒe ɖeka, gake wo dometɔ ɖe sia ɖe kple dɔ si wòwɔna. Esi woƒe dɔdzikpɔlaa va lé ŋku ɖe woƒe dɔwo ŋu la, ehe woƒe susu yi vodada aɖewo siwo le woƒe dɔwo ŋu la dzi.\nAlex: “Mewɔ nye ŋutetewo katã hezã ɣeyiɣi geɖe ɖe dɔ sia ŋu, gake wogakpɔ vodada le eŋu kokoko! Nyemate ŋu awɔ dɔ sia nyuie gbeɖe o. Ne meku kutri le eŋu hã la, gbeɖegbeɖea koe. Nu ka tae wòle be magayi ewɔwɔ dzi?”\nBrian: “Nye dɔtɔ ƒo nu tso nye dɔa ƒe akpa si mewɔ nyuie la ŋu, ke hã mewɔ vodada ɖeka eve aɖewo. Mesrɔ̃ nu vevi aɖewo le aɖaŋu si wòɖo nam la me si akpe ɖe ŋunye mawɔ dɔa nyuie ɣebubuɣi.”\nAme eve siawo dometɔ kae akpɔ dzidzedze le eƒe dɔa me le ɣleti ade megbe, Alex loo alo Brian?\nNe ènye dɔtɔ ɖe, ame eve siawo dometɔ kae nàdi be yeaxɔ ɖe dɔ me alo ne èva hiã be nàtso dɔwɔlawo dzi la, eka ŋue nàɖe asi le?\nNe nuwo meyi nyuie abe ale si nèkpɔ mɔe ene o la, ame eve siawo dometɔ kae wò nuwɔnawo ɖina?\nBlanuilédɔ dzea Andrea kple Brittney dzi ɣeaɖewoɣi. Wo dometɔ ɖe sia ɖe kple ale si wònɔa te ɖe enui.\nAndrea ƒe susu katã nɔa eɖokui ŋu. Melɔ̃na be yeawɔ naneke na ame aɖeke o negbe ɖe ame aɖe wɔ nane nɛ ko hafi. Esusuna be, ‘nu ka tae wòle be magblẽ ɣeyiɣi ɖe ame siwo mawɔ naneke wòaɖe vi nam o la ŋu?’\nBrittney ya dzea agbagba vevie be yeanyo dɔme na amewo ahawɔ nu siwo aɖe vi na wo, ne wokpɔ ŋudzedze ɖe eŋu alo womekpɔ ŋudzedze ɖe eŋu o hã. Enɔa agbe ɖe Sikasededea nu—si nye be ewɔa nu ɖe amewo ŋu abe ale si wòadi be woawɔ nu ɖe ye ŋu ene. (Luka 6:31) Le Brittney gome la, nu nyui geɖe doa go tsoa nyuiwɔwɔ na amewo me.\nNyɔnu eve siawo dometɔ kae nàdi be wòanye xɔ̃wò?\nWo dometɔ kae anɔ ƒomedodo nyui me kple amewo?\nNe èlea blanui ɣeaɖewoɣi la, ɖe nèwɔa nu abe Andrea ene loo alo abe Brittney enea?\nÐewohĩ ànya ame aɖewo siwo wɔa nu abe Brian kple Brittney ene. Ðewohĩ àse le ɖokuiwò me be yewɔa nu abe woawo ene. Ne ele nenema la, àkpɔe be nɔnɔme si anɔ asiwò ye ana nàkpɔ dzidzɔ le agbe me loo alo makpɔe o. Ke ne èwɔa nu abe Alex alo Andrea ene ɖe? Na míade ŋugble tso mɔ etɔ̃ siwo nu Biblia ate ŋu akpe ɖe ŋuwò nànɔ te ɖe agbemekuxiwo nu nyuie wu la ŋu.\n1 MÈGANƆ MƆ KPƆM BE NUWO MANYO O\nBIBLIA GBLƆ BE: “Ne dzi ɖe le ƒowò le xaxagbe la, ekema wò ŋusẽ dzi aɖe kpɔtɔ.”—Lododowo 24:10.\nNU SI WÒFIA: Dziɖeleameƒo mana nàkpɔ ŋusẽ atsɔ aɖe afɔ siwo hiã aɖɔ nɔnɔmea ɖo loo alo akpɔ kpekpeɖeŋu atsɔ anɔ te ɖe nɔnɔmea nu o.\nKPƆÐEŊU: Juliza mekpɔ dzidzɔ aɖeke tso eƒe ɖevime o. Fofoa nye ahanoxe, eye eƒe ƒomea da ahe. Woʋuna tsoa teƒe yia teƒe. Gbã la, Juliza mekpɔa mɔ be nuwo ava nyo o. Gake etrɔ eƒe susu. Nu kae kpe ɖe eŋu? Juliza gblɔ be, “Hafi dzinyelawo nawɔ asitɔtrɔ le woƒe agbenɔnɔ ŋu wòanyo la, Biblia kpe ɖe ŋunye mɔkpɔkpɔ su asinye le agbe me. Va se ɖe egbea la, Biblia me nyawo kpena ɖe ŋunye be nyemebua dziɖeleameƒonuwo ŋu o. Fifia ne amewo ɖe nɔnɔme manyomanyo aɖe fia la, medzea agbagba be mase nu si ta wowɔ nu nenema ɖo la gɔme.”\nAbe ale si Juliza va srɔ̃e ene la, mɔfiame nyui geɖewo le Biblia me. Eƒe aɖaŋuɖoɖowo ate ŋu akpe ɖe ŋuwò nànɔ te ɖe nɔnɔme madeamedziwo nu. Le kpɔɖeŋu me, Biblia gblɔ le Efesotɔwo 4:23 be: “Minɔ miaƒe tamesusu ƒe nɔnɔme si kpɔa ŋusẽ ɖe mia dzi wɔm yeyee.”\nAbe ale si mawunyakpukpui sia gblɔe ene la, àte ŋu awɔ nane le wò nɔnɔmewo ŋu. Àte ŋu anɔ nɔnɔme si kpɔa ŋusẽ ɖe dziwò la “wɔm yeyee.” Eya ta tɔtrɔwo wɔwɔ nye nu si wòle be nànɔ wɔwɔm ɖaa. Esia tae mawunyakpukpuia gblɔ be míayi edzi anɔ míaƒe ‘tamesusu ƒe nɔnɔme si kpɔa ŋusẽ ɖe mía dzi wɔm yeyee.’\n2 WÒ SUSU NÈNƆ NU NYUIWO ŊU\nBIBLIA GBLƆ BE: “Ame si le fu kpem la ƒe ŋkekewo katã nye vɔ̃, ke ame si ƒe dzi le dzidzɔ kpɔm la tua aglo ɣesiaɣi.”—Lododowo 15:15.\nNU SI WÒFIA: Ne èbua nɔnɔme ɖe sia ɖe be made ame dzi o la, ekema “nuxaxa” axɔ aƒe ɖe mewò eye ŋkeke sia ŋkeke anye “vɔ̃” na wò. Gake ne wò susu le nu nyuiwo ŋu la, wò ‘dzi akpɔ dzidzɔ’ eye àtso aseye gɔ̃ hã. Wò ŋutɔe awɔ tiatiaa.\nKPƆÐEŊU: Wowɔ dɔ heɖe nutete le ahɔhɔ̃ me na Yanko zi geɖe. Eye esia gblẽ nu le eƒe lãmesẽ kple nuƒoƒo ŋu. Esi Yanko kpɔe be esia awɔe be yemaɖo yeƒe taɖodzinuwo gbɔ o la, dzi ɖe le eƒo hena ƒe geɖe. Emegbe etrɔ susu. Aleke wòtrɔe? Egblɔ be, “Le esi teƒe be mana nye susu nanɔ nɔnɔme madeamedziwo ŋu la, mesrɔ̃ ale si manɔ nu siwo ade dzi ƒo nam la ŋu bum boŋ.”\nMɔ ɖeka aɖe si dzi wòwɔna esia toe nye ale si wòxlẽa Biblia me nyawo. Egblɔ be: “Esia naa nye susu nɔa nu nyuiwo ŋu. Nyemeŋlɔ taɖodzinu siwo gbɔ medi be maɖo le etsɔme la be o, gake nye susu le esiwo gbɔ mate ŋu aɖo fifia la ŋu. Ne dziɖeleameƒonuwo va susu me nam la, medea ŋugble tsoa susu geɖe siwo ta wòle be makpɔ dzidzɔ ɖo la ŋu.”\nAbe ale si Yanko wɔe ene la, àte ŋu adzudzɔ dziɖeleameƒonuwo ŋu bubu ahanɔ nu siwo ade dzi ƒo na wò la ŋu bum. Ne èle akɔ kpem kple nɔnɔme sesẽwo—ɖewohĩ lãmesẽkuxiwo abe Yanko ene la, bia ɖokuiwò be: ‘Ðe nɔnɔmea nye esi ŋu nyemate ŋu awɔ naneke le kura oa? Ðe wòvɔ nama, alo mɔxenu aɖe koe wònyea?’ Srɔ̃ ale si nàdzudzɔ dziɖeleameƒonuwo ŋu bubu ahanɔ nu siwo atu wò ɖo boŋ la ŋu bum.\n3 WƆ NU SI AÐE VI NA AMEWO\nBIBLIA GBLƆ BE: “Dzidzɔ geɖe le nunana me wu nuxɔxɔ.”—Dɔwɔwɔwo 20:35.\nNU SI WÒFIA: Nunana amewo tso dzi me faa naa ame kpɔa dzidzɔ. Nu ka tae? Elabena wowɔ mí be míawɔ nu wòaɖe vi na amewo wu be míaƒe susu nanɔ míawo ŋutɔwo ƒe nuhiahiãwo ko ŋu. (Filipitɔwo 2:3, 4; 1 Yohanes 4:11) Dzidzɔ si míakpɔ tso nunana amewo me ate ŋu akpe ɖe mía ŋu míanɔ te ɖe nɔnɔme sesẽ siwo míado goe le agbe me la nu.\nKPƆÐEŊU: Dzimeƒudɔ sesẽ aɖe ɖe fu na Josué. Esia na wòsea veve ale gbegbe. Gake Josué wɔa nu si ɖea vi na amewo si naa wòkpɔa dzidzɔ. Josué gblɔ be, “le esi magblɔ be, ‘nyemate ŋu awɔ esi kple ekemɛ o’ teƒe la, mebua mɔ ŋutɔŋutɔ siwo dzi mato akpe ɖe amewo ŋu gbe sia gbe la ŋu. Media mɔ siwo dzi mato awɔ nu siwo aɖe vi na amewo, eye esia naa mekpɔa dzidzɔ.”\nDi mɔ siwo dzi nàto akpe ɖe amewo ŋu. Le kpɔɖeŋu me, ɖe nàte ŋu aɖa nu na aƒelika aɖe si dze dɔa? Ðe nàte ŋu akpe ɖe ame tsitsi aɖe si hiã kpekpeɖeŋu be wòadzra eƒe aƒe me ɖo la ŋua?\nTrɔ asi le wò nɔnɔme ŋu wòanyo ɖe edzi abe ale si nànɔ be lém na abɔ ene. Ho aɖigbe siwo nye dziɖeleameƒonuwo ɖa le susu me. Eye nàƒã nu nyui siwo anɔ wò tum ɖo si ana nɔnɔme nyui nanɔ asiwò. Ne èwɔe alea la, àŋe nu siwo awɔe be nàkpɔ dzidzɔ le agbe me. Eye esia aɖo kpe edzi be nɔnɔme si anɔ asiwò ye ana nàkpɔ dzidzɔ.\nAme aɖewo dzudzɔ nanewo ɖuɖu le woƒe lãmesẽ ta, nenema ke wò hã àte ŋu aɖe asi le nɔnɔme manyomanyowo ŋu


GBE BUBU Albanian Amharic Arabic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Finnish Franse Georgian German Greek Hiligaynon Hungarian Indonesian Italian Japanese Kirghiz Korean Lithuanian Norwegian Polish Portuguese Rarotongan Romanian Russian Sepedi Silozi Sinhala Slovak Slovenian Spanish Swahili Swedish Tagalog Thai Turkish Ukrainian Urdu\nAbe ale si Vazir Asanov gblɔe ene\nMeti kpo tso nye aba dzi hetsɔ Biblia bla ɖe ali dzi, eye medo awu kpatakpata. Hafi madzo to fesre nu adzo la, meŋlɔ nudodo aɖewo da ɖe abaa dzi hehe abadzivɔ tsyɔ edzi be wòadze abe ɖe mekpɔtɔ le alɔ̃ dɔm ene. Emegbe mesi du yi Fiaɖuƒe Akpata me henɔ gbe dom ɖa na Mawu be wòakpe ɖe ŋunye. Nu sia dzɔ le ƒe 1991 me esime mexɔ ƒe 14.\nKURDTƆWO ƒe ƒome aɖe mee wodzim ɖo, le du aɖe si nɔ afi si va zu Kazakhstan, si nye dukɔ 15 siwo ƒo ƒu nye Soviet Union tsã la dometɔ ɖeka, si va zu dukɔ nɔɖokuisi fifia la, ƒe anyiehe gome. Dzinyelawo kple ƒonyemetɔwo na hehem kple susu be mava zu kplɔla si ana ablɔɖe míaƒe dukɔmetɔwo le etsɔme. Melé fu ame siwo léa fu Kurdtɔwo la ale gbegbe be menɔ klalo be mawu amewo atsɔ ana ablɔɖe mía de tɔwo tso ameteteɖeanyi me.\nLe ƒe 1980 ƒeawo ƒe nuwuwu lɔƒo la, Yehowa Ðasefowo te Biblia sɔsrɔ̃ kple mía kple danye kpakple nɔvinyeŋutsu suetɔ. Gake Papa melɔ̃ ɖe edzi be míade ha kple Kristotɔwo o. Ke hã, meyi edzi nɔ nua srɔ̃m. Le Kurdtɔwo ƒe ƒomewo me la, ame aɖeke mekea atse be yeadze aglã ɖe ƒomea ƒe ta ŋu o. Togbɔ be melɔ̃ fofonye hã la, Biblia me nyateƒe siwo srɔ̃m menɔ la lé dzi nam ale gbegbe.\nTsitretsitsi Ðe Ŋunye Le Aƒe Me Kple Le Suku\nGbe ɖeka la, nufiala aɖe kpɔ Gbetakpɔxɔ magazine le nye akplo me, eye wògblɔe na dzinyelawo. Papa ƒo tome nam dzikutɔe ale gbegbe be ʋu koe do le nye ŋɔti me. Edo ɣli gblɔ be: “Ègakpɔtɔ le ha dem kple subɔsubɔha ma me tɔwo kokokoa?”\nEmegbe Papa gblɔ na míaƒe ƒomea be yemegabuam de ye viwo dome o. Nya ma sese gbã dzi nam ale gbegbe! Le ɣeyiɣi ma ke me la, nye sukuhatiwo dometɔ geɖe te asaƒoƒo nam, eye bubuwo hã ɖia gbɔm le dutoƒo. Nufialawo meganaa dzeside nyuiwom o, eye zi geɖe la, woɖua fewu le nye dzixɔsea ŋu le sukuxɔ me hedzea agbagba be yewoaƒã woƒe mawudzimaxɔse ƒe susuwo ɖe menye.\nTogbɔ be wotsia tsitre ɖe ŋunye alea hã la, megadzea agbagba dea Kristotɔwo ƒe kpekpewo kokoko heƒoa nu tso nye dzixɔse yeyea ŋu na ame bubuwo hã. Le ɣeyiɣi aɖe megbe la, Papa va nya be megakpɔtɔ le ha dem kple Ðasefowo hexlẽa Biblia hã. Kwasiɖa aɖe gbe la, medi nya aɖe si matsɔ ado taflatsɛ ahado le aƒe me ayi ɖade kpekpe la gblɔ. Enumake Papa gblɔ nam be mayi aɖamlɔ anyi. Egblɔ gbeteteɖedzitɔe be, “Fifia, tso egbea dzi la, le Kwasiɖa ɖe sia ɖe gbe, le gaƒoƒo sia me la, ele be nànɔ aba dzi.” Edo ŋɔdzi nam be ne metri to la, yeahe to nam vevie, eye mekpɔe be enye nu si wòɖo kplikpaa vavã.\nMetsɔ aɖatsiwo ƒo koko na Yehowa, Mawu vavã la, be wòana Papa ƒe dzi nabɔbɔ, gake gbeɖegbeɖea koe. Esia na meɖo ŋku ale si wote Israel viwo ɖe anyi le Egipte la dzi. Fofonye ƒe nuwɔna na meɖo ŋku Farao, si gbe be yemaɖe asi le Israel viwo ŋu woayi aɖade ta agu na Yehowa o la dzi.—2 Mose 5:1, 2.\nKwasiɖa aɖe gbe la, meɖoe be made kpekpe godoo. Dzodzodzoetsitsi na nye dzi nɔ tsotsom esime menɔ gbe dom ɖa na Yehowa le ɖoɖoezizi me le nye aba dzi. Esime dzinyelawo ge ɖe nye xɔdɔme la, mewɔ abe ɖe menɔ alɔ̃ dɔm ene. Papa gblɔ ŋudzedzekpɔkpɔtɔe be, “Vi ɖoto kae nye esi le asinye.” Ete ɖe ŋunye kiss nam, eye wozɔ dzadzadza hetrɔ dzo. Meyi edzi nɔ gbe dom ɖa vevie.\nEsi dzinyelawo trɔ dzo eteƒe medidi o la, meti kpo tso nye aba dzi, abe ale si megblɔe le ŋgɔdonyaa me ene, hetsɔ nye afɔkpawo le abatia te, eye medzo kpo to fesre nu dzo. Kpekpea ƒe gaƒoƒo evea va yi kaba ŋutɔ, eye mete nu si adzɔ ne metrɔ yi aƒe me la ŋu bubu. Dzidzɔtɔe la, togbɔ be Dada va nya be nye awuwoe nɔ abaa dzi ke menye nye ŋutɔe o hã la, megblɔ nya aɖeke na Papa o. Ke hã, exlɔ̃ num be yemegale nu mia ge ɖe nuwɔna ma tɔgbi dzi agbe egbɔgblɔ na Papa azɔ o.\nLe ƒe 1992 me la, megblɔ na dzinyelawo be xɔ̃nye aɖe yina azã tɔxɛ aɖe ɖu ge eye wòkpem be mava míayi. Le nyateƒe me la, azã tɔxɛ siae nye Yehowa Ðasefowo ƒe takpekpe aɖe si wɔ ge woala le Taraz, si didi tso Karatau, afi si míele la gbɔ abe kilometa 100 ene, si meɖo be made. Wowɔ ɖoɖo be maxɔ nyɔnyrɔ le takpekpe ma me atsɔ aɖo kpe adzɔgbe si meɖe na Yehowa la dzi. Mebia Dada be wòaku seƒoƒo aɖe si ŋkɔe nye sunflower ƒe ku tɔkpo ɖeka tso míaƒe ava me nam. Metɔ kuawo hedzra wo le asi me, eye esia na mekpɔ ga si asu na nye mɔzɔzɔ ayi takpekpea.\nEsi metrɔ gbɔ la, Papa biam nenye be azãa ɖuƒe dede kple xɔ̃nyea vivi nunye hã. Megblɔ nɛ be evivi nunye ŋutɔ. Mekpɔe be Yehowa nɔ nye akpa dzi, elabena Papa megabia nya aɖekem tso azãɖuƒea dede ŋu o. Lododowo 3:5, 6 me nyawo doa dzidzɔ nam ŋutɔ, afi si gblɔ be: “Ðo ŋu ɖe Yehowa ŋu tso dzi blibo me, ke megaɖo dzi ɖe wò gɔmesese ŋu o. Lé ŋku ɖe eŋu le wò mɔwo katã dzi, ekema ata mɔ na wò.”\nMeva Gbɔdzɔ Le Gbɔgbɔ Me\nPapa ƒe tsitretsitsi ɖe ŋunye mewu enu le nye nyɔnyrɔxɔxɔ megbe o. Esi meyi edzi nɔ ha dem kple Ðasefoawo ta la, Papa ƒoam vevie le amewo ŋkume kple ne mía kpli ɖeɖe míeli hã. Eɖia gbɔm heƒoa nya ɖe nunye gbe sia gbe kloe, eye mefaa avi zi geɖe. Kazakhstan dukɔa nɔ eƒe ɖokuisinɔnɔ xɔm tso Soviet Union gbɔ ɣemaɣi, eye dzinyelawo kple míaƒe ƒometɔwo ƒoa nya ɖe nunye be mati dunyahehe me yeaɖi taɖodzinu nyuiwo yome. Wosusu be nu nyuiwo nɔ ŋunye tom.\nNɔvinyeŋutsu tsitsitɔ kpɔ dzidzedze geɖe le kamedefefewo wɔwɔ me, eye Papa ƒoa nu tso eŋu zi geɖe abe kpɔɖeŋu si wòle be masrɔ̃ ene. Esia wɔe be le ƒe 1994 ƒe nuwuwu lɔƒo la, nye hã meva ƒo ɖokuinye ɖe kamedefefewo wɔwɔ me. Nye dzɔdzɔmeŋutetewo de dzinye ale gbegbe be eteƒe medidi hafi mete dzidzedzekpɔkpɔ hexɔa kafukafu tso amewo gbɔ le nye bibi ɖe bɔlƒoƒo kple kamedede me ta o. Meva te seŋutinunya hã sɔsrɔ̃ bene mate ŋu asu te nyuie aʋli Kurdtɔwo ƒe gomenɔamesiwo ta. Meva ƒo ɖokuinye ɖe dunyahehe me gɔ̃ hã, eye mebu Kurd sɔhɛwo ƒe dunyahehabɔbɔ aɖe hã ɖoɖo ŋu. Papa va le kafuyem azɔ.\n“Papa, Èɖu Dzi”\nMeva gbɔdzɔ le gbɔgbɔ me ale gbegbe be medzudzɔ Biblia xexlẽ kpakple Yehowa Ðasefowo ƒe kpekpewo dede. Medea dzi ƒo na ɖokuinye kple susu sia be, ne meva tsi nyuie la, magava subɔ Yehowa ake. Gbe ɖeka, Papa biam be megadea ha kple Yehowa Ðasefowo hã. Meɖo eŋu nɛ be: “Ao. Papa, èɖu dzi. Edo dzidzɔ na wò azɔa?” Nya sia na Papa kpɔ dzidzɔ ŋutɔ. Eye wògblɔ dadatɔe be: “Fifia hafie nèzu vinyeŋutsu!”\nNyemega dea kpekpewo o hena ƒe eve sɔŋ, evɔ edzroam ɣeaɖewoɣi be made hafi. Ke hã, ŋukpe na nyemete ŋu wɔa nye didiawo dzi o. Ewɔna nam be ame siwo le hamea me mase nye nɔnɔmea gɔme o.\nLe ɣeyiɣi ma ke me la, kakaɖedzi nɔ asinye be naneke meli si nyo wu Yehowa subɔsubɔ o. Megblɔna na ɖokuinye enuenu be, ‘Aleke kee wòɖale o, melɔ̃ Yehowa!’ Emegbe Papa te nyaƒoƒo ɖe nunye be made yunivɛsiti. Melɔ̃ hedo ŋugbe gɔ̃ hã be made sukua yi ŋgɔ axɔ kafukafugbalẽ nyuiwo. Gake menɔ gbɔgblɔm le dzi me be, ne menya ɖo Almaty, dugã deŋgɔ si le Kazakhstan ƒe anyiehe ko la, madi Ðasefowo ƒe mɔ godoo.\nNɔnɔmeawo Trɔ Dzidzɔtɔe\nEsi mete yunivɛsitia dede eteƒe medidi o la, medo go Ðasefo eve wonɔ gbeƒã ɖem le ablɔ aɖe dzi le Almaty. Wote ɖe ŋunye hebiam be, “Ame kae nèbu be eyae le xexea dzi ɖum?”\nMeɖo eŋu be, “Satana Abosam, si nye Yehowa kple ameƒomea katã ƒe futɔ lae.” (2 Korintotɔwo 4:3, 4) Meɖe nu me na wo be Ðasefo xɔnyɔnyrɔe menye gake meva gbɔdzɔ.\nLe ƒe 1996 ƒe nuwuwu lɔƒo la, Ðasefowo gate Biblia sɔsrɔ̃ kplim ake. Le nua sɔsrɔ̃ kplim zi geɖe megbe la, dzo gaɖo menye bliboe ɖe Yehowa subɔsubɔ ŋu, eye mete gomekpɔkpɔ le Ðasefo siwo le Almaty la ƒe wɔnawo katã me. Le September 1997 me la, mete subɔsubɔ abe gbe sia gbe mɔɖela, alo ɣeyiɣiawo katã ƒe subɔla ene.\nLe ƒe ɖeka megbe la, Papa va srãm kpɔ. Mesi du yi ɖado goe hewɔ atuu nɛ. Ebia be matsɔ nu siwo katã yewɔ ɖe ŋunye le ƒe siwo va yi me la ake ye. Egblɔ be ɖe yemese nu siwo wɔm menɔ kpakple nye dzixɔsea siaa gɔme o. Megblɔ nɛ be, “Papa, melɔ̃ wò vevie ŋutɔ.”\nAleke gbegbee dzi dzɔmee nye esi esime Papa lɔ̃ xɔ Biblia srɔ̃gbalẽwo hebia be mana Biblia ɖeka ye, eye wògblɔ be yedi be yeaxlẽe tso eƒe gɔmedzedze va se ɖe eƒe nuwuwu! Le ƒe ɖeka megbe la, egava srãm kpɔ ake, gake fifia ya, woa kple Dada ye va. Esi míeyi Fiaɖuƒe Akpata me la, dukɔ vovovo me tɔwo te ɖe wo ŋu hedo gbe na wo vividoɖeameŋutɔe henɔ wo ɖokuiwo ɖem fia wo. Esia wɔ dɔ ɖe Papa dzi ale gbegbe, eye wòte Ðasefowo ƒe agbalẽwo xexlẽ veviedodotɔe.\nLe September 2001 me la, meɖe Russia ɖetugbui nyui aɖe si ŋkɔe nye Yelena. Ƒe 1997 mee wòxɔ nyɔnyrɔ zu Ðasefo, eye wòte gbe sia gbe mɔɖeɖedɔa wɔwɔ le May 2003 me. Dzi dzɔ mí ale gbegbe esi míese be Ðasefowo te Biblia sɔsrɔ̃ kple dzinyelawo eye wole gbɔgbɔmeŋgɔyiyi nyuiwo wɔm. Le nyateƒe me la, nyemeka ɖe nyaa dzi o va se ɖe esime Papa ŋutɔ ke nu gblɔe nam. Egblɔ nam le telefon dzi be, Yehowa ye nye Mawu vavã ɖeka la!\nEnye dzidzɔ nam ŋutɔ be mɔnukpɔkpɔ su asinye mesrɔ̃ Biblia kple ame siwo tso dukɔ vovovowo me le Almaty afi sia, ame siawo dometɔ aɖewo tso China, Iran, Pakistan, Syria, kple Turkey. Eteƒe medidi boo o la, Irantɔ nunɔla aɖe bia tso asinye be masrɔ̃ Biblia kpli ye le Persiagbe, si nye wo degbe, me. Nusɔsrɔ̃ tso Yehowa ŋu do dzidzɔ na asrafomegã aɖe si tso Afghanistan la ale gbegbe. Gakpe ɖe eŋu la, edo dzidzɔ nam ŋutɔ be mesrɔ̃ nu kple ame aɖe si tso Syria la le Kurdgbe si nye mía degbe la me, eye nusɔsrɔ̃ kple amewo le Kazakhgbe kple Russiagbe, siwo mesrɔ̃ le ɖevime, la hã do dzidzɔ nam ŋutɔ.\nFifia la, mía kple Yelena míele subɔsubɔm le Kazakhgbedolawo ƒe hame aɖe, si nye Yehowa Ðasefowo ƒe hame siwo wu 35 le Almaty dometɔ ɖeka la me. Le ƒe si va yi me la, mɔnukpɔkpɔ su mía kple Yelena si be míasubɔ le Yehowa Ðasefowo ƒe alɔdzedɔwɔƒe si le afi si gogo Almaty, si tutu nu wowu eteƒe medidi o la, hena ɣeyiɣi aɖe.\nƔeaɖewoɣi va yi la, wofiam be malé fu ame, gake Yehowa fiam be malɔ̃ ame. Meka ɖe edzi bliboe be mele be míaɖe mɔ gbeɖe be woaƒo nya ɖe mía nu míawɔ nu si to vovo na esia o, ne míaƒe ƒometɔwo kple xɔlɔ̃ siwo asusu be nu nyui wɔm yewo le na mí la gbɔe wòtso gɔ̃ hã. (Galatiatɔwo 6:9) Fifia, dzi le dzɔyem ŋutɔ be mía kple srɔ̃nye ‘míele geɖe wɔm le Aƒetɔ la ƒe dɔa me.’—1 Korintotɔwo 15:58.—g08 09-E.\nDada xlɔ̃ num be yemegale nu mia ge ɖe nuwɔna ma tɔgbi dzi agbe egbɔgblɔ na Papa azɔ o\nFiaɖuƒe Akpata si le Karatau, afi si mede kpekpe le esime menye sɔhɛ\nDzinyelawo, siwo tsɔa ɖe le míaƒe subɔsubɔdɔa me fifia\nMía kple Yelena, le míaƒe srɔ̃kpegbe\nMía kple Yelena, le alɔdzedɔwɔƒe yeye si gogo Almaty\nƉoe Ɖe Amewo Ɖoe Ɖe Amewo Mawu Kpe Ðe Ŋunye Meɖu Dodokpɔwo Dzi\ng 10/08 axa 10-13


GBE BUBU Albanian Arabic Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Gujarati Hiligaynon Hindi Hungarian Igbo Iloko Indonesian Italian Japanese Kannada Korean Latvian Lithuanian Malagasy Malayalam Marathi Myanmar Norwegian Pangasinan Papiamento (Aruba) Papiamento (Curaçao) Polish Portuguese Punjabi Rarotongan Romanian Samoan Sepedi Setswana Shona Silozi Sinhala Slovak Slovenian Spanish Sranantongo Swahili Swedish Tagalog Telugu Thai Tshiluba Tsonga Turkish Twi Ukrainian Urdu Vietnamese Zulu\nLe Yesu ƒe kpɔɖeŋugbedodoɖa me la, ɖe wònɔ gbɔgblɔm be wole Mawu ƒe lɔlɔ̃nu wɔm le dziƒo togbɔ be womekpɔ nya mawudɔla vɔ̃ɖiwo ɖa ɣemaɣi o hãa?\nAbe alesi woŋlɔe ɖe Mateo 6:10 ene la, Yesu gblɔ be: “Woawɔ wò lɔlɔ̃nu le anyigba dzi, sigbe alesi wowɔna le dziƒo ene!” Woate ŋu ase biabia sia gɔme le mɔ eve nu. Gbãtɔ, be enye kukuɖeɖe be woawɔ Mawu ƒe lɔlɔ̃nu le anyigba dzi abe alesi wole ewɔm xoxo le dziƒo ene loo alo, evelia, be enye biabia be woawɔe bliboe le dziƒo kple anyigba dzi siaa. * Gɔmesese si le nya si Yesu gblɔ do ŋgɔ be “wò fiaɖuƒe nava” ŋu fia be nukpɔsusu evelia la wɔ ɖeka kple Ŋɔŋlɔawo wu. Eye eɖe alesi nɔnɔmea nɔ esime Yesu nɔ anyigba dzi kple ɣeyiɣi didi si kplɔe ɖo la fia. Le mɔ ka nu?\nNyaɖeɖefia ƒe agbalẽa he susu yi nu ɖedzesi eve siwo dzɔ le Mawu ƒe Fiaɖuƒea ɖoɖo anyi le dziƒo me dzi. Gbãtɔ ku ɖe dziƒoa ŋutɔ ŋu eye evelia ku ɖe anyigba ŋu. Nyaɖeɖefia 12:7-9, 12 gblɔ be: “Aʋa dzɔ le dziƒo: Mixael kple eƒe dɔlawo yi aʋa wɔ ge kple ʋɔ driba la. Eye ʋɔ driba la kple eƒe dɔlawo wɔ aʋa la, eye womeɖu dzi o, eye womegakpɔ woƒe teƒe hã le dziƒo o. Eye wotsɔ ʋɔ driba gã, si nye da xoxo la, esi woyɔna be: Abosam kple Satana, amesi nye xexeame katã blela la, ƒu gbe, eye wotsɔe ƒu gbe ɖe anyigba, eye wotsɔ eƒe dɔlawo hã ƒu gbe ɖe anyi hekpe ɖe eŋuti. Eyata dzi nedzɔ mi, mi dziƒowo kple amesiwo nɔ wo me la! Baba na anyigba kple atsiaƒu; elabena Abosam ɖi va mia gbɔ, eye dzi le ekum ŋutɔ; elabena enyae be, vovoɣi vi aɖe ko yekpɔ.”\nSatana kple eƒe gbɔgbɔ vɔ̃wo nyanya le dziƒo le ƒe 1914 me megbe ɖe gbɔgbɔ dzeaglãwo katã ɖa le nuto ma me, wònye dzidzɔ geɖe na Yehowa ƒe vi mawudɔla wɔnuteƒewo, siwo nye eƒe gbɔgbɔmenuwɔwɔwo ƒe akpa gãtɔ la. (Hiob 1:6-12; 2:1-7; Nyaɖeɖefia 12:10) Aleae Yesu ƒe kpɔɖeŋugbedodoɖa me biabia si ku ɖe dziƒo ŋu la va emee. Amesiwo katã susɔ ɖe dziƒo nuto ma me la nye nuteƒewɔlawo na Yehowa eye wobɔbɔa wo ɖokuiwo ɖe eƒe dziɖulanyenye te bliboe.\nMíate gbe ɖe edzi be do ŋgɔ na ema, esime mawudɔla vɔ̃ɖiwo gate ŋu yia dziƒo, gɔ̃ hã la, woɖe wo ɖa tso Mawu ƒe ƒomea me eye wonɔ mɔxeɖenu sesẽwo te. Le kpɔɖeŋu me, Yuda 6 ɖee fia be le ƒe alafa gbãtɔ M.Ŋ. ma me gɔ̃ hã la, “wotsɔ kɔsɔkɔsɔ mavɔwo bla wo hedzra wo ɖo ɖe [gbɔgbɔ me] viviti tsiɖitsiɖi me hena ŋkeke gã la ƒe ʋɔnudɔdrɔ̃.” Nenema kee Petro II, 2:4 gblɔ be: “Mawu mekpɔ mawudɔla wɔnuvɔ̃wo ƒe nublanui o, ke wòtsɔ [gbɔgbɔ me] viviti tsiɖitsiɖi ƒe kɔsɔkɔsɔwo bla wo hetu asi wo xlã ɖe dzomavɔʋe [si nye gbɔ̃ɖiame ƒe nɔnɔme aɖe] me, bena woadzra wo ɖo hena ʋɔnudɔdrɔ̃.” *\nTogbɔ be mawudɔla vɔ̃ɖi siawo nye amesiwo woɖe le hame esime wogakpɔtɔ nɔ dziƒo hã la, wokpɔ ŋusẽ gã aɖe ɖe anyigba dzi. Le nyateƒe me la, Mawu ƒe Nya yɔ Satana be “xexe sia me fia,” eye wòyɔ gbɔgbɔ vɔ̃awo be ‘viviti sia ƒe xexea dziɖulawo.’ (Yohanes 12:31; Efesotɔwo 6:11, 12; Yohanes I, 5:19) Le ŋusẽ si le Abosam si ta la, ete ŋu tsɔ “xexeame fiaɖuƒewo katã kple woƒe ŋutikɔkɔe” ɖo Yesu ŋkume be yeatsɔe nɛ ne ede ta agu na ye zi ɖeka pɛ ko. (Mateo 4:8, 9) Ekema eme kɔ ƒã be, ne Mawu ƒe Fiaɖuƒea ‘va’ hena nuwo ɖɔɖɔɖo le anyigba dzi la, ahe tɔtrɔ ɖedzesiwo vɛ.\nLe anyigba dzi afisia la, Mawu Fiaɖuƒea ƒe ‘vava’ ahe nuɖoanyi yeye kura vɛ. Fiaɖuƒea agbã dziɖuɖu siwo katã amegbetɔwo ɖo anyi la eye wòava zu dziɖuɖu ɖeka kolia si aɖu anyigba dzi. Le ɣeyiɣi ma ke me la, amegbetɔ mawuvɔ̃la siwo dzi wòaɖu la anye “anyigba yeye.” (Petro II, 3:13; Daniel 2:44) Fiaɖuƒea aɖe nuvɔ̃ hã ɖa keŋkeŋ le amegbetɔƒome toɖolawo ŋu eye le ɣeyiɣi aɖe megbe la, wòawɔ anyigba bliboa wòazu paradiso, si awɔe be woaɖe Satana ƒe dziɖuɖu ƒe ke ɖesiaɖe ɖa.—Romatɔwo 8:20, 21; Nyaɖeɖefia 19:17-21.\nLe Ƒe Akpe Ðeka la ƒe nuwuwu, ne Mesia Fiaɖuƒea wɔ Mawu ƒe lɔlɔ̃nu si wobia tso esi de goe la, “Vi la ŋutɔ hã atsɔ eɖokui ade amesi tsɔ nuwo katã de ete la te, bene Mawu nanye wo katã le wo katã me.” (Korintotɔwo I, 15:28) Ekema dodokpɔ mamlɛa ava, esi megbe woaɖe Satana, eƒe gbɔgbɔ vɔ̃wo, kple amegbetɔ dzeaglã siwo wokplɔ trae la ɖa keŋkeŋ le “ku evelia” la me. (Nyaɖeɖefia 20:7-15) Le ema megbe la, nuwɔwɔ siwo katã si nunya le, le dziƒo kple anyigba dzi, atsɔ dzidzɔ abɔbɔ wo ɖokui ɖe Yehowa ƒe dziɖulanyenye si me lɔlɔ̃ le la te tegbee. Ema anye Yesu ƒe kpɔɖeŋugbedodoɖa me nyawo ƒe emevava blibo le goawo katã me.—Yohanes I, 4:8.\n^ mm. 3 The Bible—An American Translation, ɖe Yesu ƒe kpɔɖeŋugbedodoɖa ƒe akpa sia gɔme be, “Wò fiaɖuƒe nava! Woawɔ wò lɔlɔ̃nu le anyigba dzi kple dziƒo siaa!”—Mateo 6:10.\n^ mm. 6 Apostolo Petro tsɔ amenyanya le gbɔgbɔ me sia sɔ kple “gaxɔ” me nɔnɔ. Gake menye “aʋli” si me woava tsɔ gbɔgbɔ vɔ̃ mawo aƒu gbe ɖo hena ƒe akpe ɖeka lae wòwɔnɛ o.—Petro I, 3:19, 20; Luka 8:30, 31; Nyaɖeɖefia 20:1-3.\nw03 12/15 axa 28-29


Yohanes 20 - Holy Bible [Ewe Bible 1913] - (Yoh 20)\nKe le kwasiɖa ƒe ŋkeke gbãtɔ ƒe ŋdikanya fute la Maria, Magdalatɔ, va yɔdo la gbɔ, eye wòkpɔ bena, woɖe kpe la ɖa le yɔdo la nu.\nTete wòƒu du va Simon Petro kple nusrɔ̃la bubu, si Yesu lɔ̃na la gbɔ, eye wògblɔ na wo bena: Wotsɔ Aƒetɔ la le yɔdo la me yii, eye mienyã afisi wotsɔe ɖada ɖo o.\nAzɔ Petro kple nusrɔ̃la keme la tso hiã do go va yɔdo la gbɔ.\nEye woa kple eve la woƒu du, eye nusrɔ̃la keme la ƒu du gbɔ Petro ŋu tre yɔdo la gbɔ vava;\neye esi wòdo kɔ ɖe eme la, ekpɔ aklalawo le afima; gake la meyi ɖe eme o.\nTete Simon Petro hã le eyome gbɔna, eye wòyi ɖe yɔdo la me, eye wòkpɔ aklalawo mlɔ afima;\neye taku, si wòbia ta nɛ la, mele aklalawo gbɔ o, ke boŋ wòŋe eme ɖo afi bubu.\nTete nusrɔ̃la keme la hã, si tre yɔdo la gbɔ vava la, yi ɖe eme azɔ, eye wòkpɔe, eye wòxɔe se.\nElabena womenya ŋɔŋlɔ la bena, ele nɛ be, wòatsi tre tso ame kukuwo dome la, haɖe o.\nAzɔ nusrɔ̃lawo gadzo yi woa ŋutɔwo ƒe me.\nKe Maria le tsitre ɖe yɔdo la godo le avi fam, eye esi wòle avi fam ale la, edo kɔ ɖe yɔdo la me;\neye wòkpɔ mawudɔla eve le awu ɣi me le anyinɔƒe, ɖeka le tade, eye ɖeka le afɔde le afisi Yesu ƒe kuku la mlɔ.\nEye ame mawo gblɔ nɛ bena: Nyɔnu, nukaŋuti nèle avi fam? Egblɔ na wo bena: Elabena wotsɔ nye Aƒetɔ la yii, eye nyemenya afisi woɖae ɖo o.\nEsi wògblɔ nusiawo la, etrɔ megbe, eye wòkpɔ Yesu le tsitre, eye menyae bena, Yesu ye o.\nYesu gblɔ nɛ bena: Nyɔnu, nukaŋuti nèle avi fam? Ameka dim nèle? Ke eya bu xa bena, abɔdzikpɔlae, egblɔ nɛ bena: Aƒetɔ, nenye wòe tsɔe yii la, gblɔ afisi nètsɔe yi ɖamlɔ la nam, eye nye la mayi aɖatsɔe vɛ.\nYesu gblɔ nɛ bena: Maria! Ke esi wòtrɔ eɖokui la, egblɔ nɛ le Hebri-gbe me bena: Rabuni! si gɔmee nye nufiala.\nYesu gblɔ nɛ bena: Megaka asi ŋunye o; elabena nyemekpɔ yi dziƒo, Fofo la gbɔ, haɖe o, ke yi nɔvinveŋutsuwo gbɔ, eye nagblɔ na wo bena: Meyina dziƒo ɖe Fofonye kple miawo hã mia Fofo, nye Mawu kple miawo hã mia Mawu la gbɔ.\nMaria, Magdalatɔ la, va gblɔe fia nusrɔ̃lawo bena: Mekpɔ Aƒetɔ la, eye wògblɔ nya siawo nam.\nAzɔ esi kwasiɖa ƒe ŋkeke gbãtɔ ma ƒe fiẽsi ɖo, eye afisi nusiawo le la ƒe ʋɔtru le tutu le vɔvɔ̃ na Yudatɔwo ta la, Yesu va tsi tre ɖe wo titina, eye wògblɔ na wo bena: Ŋutifafa na mi!\nEye esi wògblɔ esiawo la, etsɔ eƒe asiwò kple eƒe axada me hefiã wo. Ke esi nusrɔ̃lawo kpo Aƒetɔ la la, dzi dzo wo.\nTete Yesu gagblɔ na wo bena: Ŋutifafa na mi! Sigbe alesi Fofo la dom ɖa ene la, nenema ke nye hã mele mia dɔm ɖa.\nEye esi wògblɔ esia la, egbɔ ɖe wo dzi, eye wògblɔ na wo bena: Mixɔ Gbɔgbɔ kɔkɔe!\nAmesiwo ke ƒe nuvɔ̃wo mietso ke wo la, wotsɔ wo ke wo, eye amesiwo ke to mietsɔ dzra ɖo la, wotsɔ wo dzra ɖo.\nKe Toma, ame wuieveawo dometɔ ɖeka, si woyɔna be Venɔvi la, mele wo dome, esime Yesu va o.\nTete nusrɔ̃la bubuawo gblɔ nɛ bena: Miekpɔ Aƒetɔ la. Ke egblɔ na wo bena: Ne nyemekpɔ gatagbadzɛawo teƒe le eƒe asi me, eye metso nye asibide ƒo ɖe gatagbadzɛawo teƒe, eye metsɔ nye asi ƒo ɖe eƒe axada me o la, nyemele exɔ ge ase o.\nEye le ŋkeke enyi megbe la nusrɔ̃lawo gale xa ma me, eye Toma le wo dome. Yesu va, eye ʋɔtruawo le tutu, eye wòle tsitre ɖe wo titina, eye wògblɔ bena: Ŋutifafa na mi!\nEsia megbe la egblɔ na Toma bena: Do wò asibide ɖe afii, eye nakpɔ nye asiwo ɖa, eye do wò asi ɖa, eye naƒo ɖe nye axada me, eye megazu maxɔsetɔ o, ke boŋ xɔsetɔ.\nToma ɖo ŋu gblɔ ne bena: Nye Aƒetɔ kple nye Mawu!\nYesu gblɔ ne bena: Toma, esi nèkpɔm la, èxɔe se; Woayra amesiwo mekpɔa nu o, eye gake woxɔnɛ sena.\nEye dzesi bubu geɖewo hã Yesu wɔ le eƒe nusrɔ̃lawo ŋku me, esiwo womeŋlɔ de agbalẽ sia me o;\nke woŋlɔ esiawo ɖi, bena miaxɔ ase bena, Yesu enye Kristo, Mawuvi la, eye bena ne miexɔe se la, miakpɔ agbe le eƒe ŋkɔ la me.


Ʋɔnudrɔ̃gbe La—Nukae Wònye? (“Ʋɔnudrɔ̃gbe La”) | Biblia ƒe Nufiafia\nƲɔnudrɔ̃gbe La—Nukae Wònye?\nNUKAE nèsusuna be Ʋɔnudrɔ̃gbe la nye? Ame geɖe susuna be luʋɔ biliɔn geɖewo ava to Mawu ƒe fiazikpuia ŋgɔ ɖekaɖeka. Eye woadrɔ̃ ʋɔnu amesiame le afima. Woatsɔ dzidzɔ me nɔnɔ le dziƒo aɖo eteƒe na ame aɖewo, ke ame bubuwo ya woatsɔ wo ade asi na fukpekpe mavɔ. Gake nya si Biblia ya gblɔ tso ɣeyiɣi sia ŋu la to vovo kura. Mawu ƒe Nya la megblɔ be enye vɔvɔ̃ ŋkeke o, ke boŋ be enye mɔkpɔkpɔ kple nuwo ɖɔɖɔɖo ƒe ɣeyiɣi.\nLe Nyaɖeɖefia 20:11, 12 la, míexlẽ nu tso alesi apostolo Yohanes ƒo nu tso Ʋɔnudrɔ̃gbea ŋui, be: “Mekpɔ fiazikpui ɣi gã aɖe kple amesi bɔbɔ nɔ edzi, amesi ƒe ŋku me anyigba kple dziƒo si tso, eye womegakpɔ teƒe aɖeke na wo o. Eye mekpɔ ame kukuwo, ame tsitsiwo kple ɖeviwo, le tsitre ɖe fiazikpui la ŋgɔ, eye woʋu agbalẽwo; eye woʋu agbalẽ bubu aɖe, si nye agbegbalẽ; eye wodrɔ̃ ʋɔnu ame kukuawo ɖe nusiwo woŋlɔ ɖe agbalẽawo me le woƒe dɔwɔwɔwo ŋuti la nu.” Amekae nye Ʋɔnudrɔ̃la si ŋu woƒo nu tsoe le afisia?\nYehowa Mawue nye ameƒomea ƒe Ʋɔnudrɔ̃la gãtɔ. Gake etsɔ ʋɔnudɔdrɔ̃a de asi na ame aɖe. Le Dɔwɔwɔwo 17:31 la, apostolo Paulo gblɔ be Mawu “[ɖo] ŋkeke, si dzi wòle ʋɔnu drɔ̃ ge xexeame godoo le dzɔdzɔenyenye nu to ŋutsu aɖe, si woɖo la dzi.” Ʋɔnudrɔ̃la ma si woɖo lae nye Yesu Kristo si wofɔ ɖe tsitre. (Yohanes 5:22) Gake ɣekaɣie Ʋɔnudrɔ̃gbea adze egɔme? Ɣeyiɣi didi kae wòaxɔ?\nNyaɖeɖefia ƒe agbalẽa ɖee fia be Ʋɔnudrɔ̃gbea adze egɔme le Harmagedon-ʋaa megbe, esime woatsrɔ̃ Satana ƒe nuɖoanyia le anyigba dzi. * (Nyaɖeɖefia 16:14, 16; 19:19–20:3) Le Harmagedon megbe la, woade Satana kple eƒe gbɔgbɔ vɔ̃wo aʋli me ƒe akpe ɖeka. Ɣemaɣi la, dziƒo hatidziɖula 144,000 la anye ʋɔnudrɔ̃lawo eye woaɖu “fia kple Kristo ƒe akpe ɖeka.” (Nyaɖeɖefia 14:1-3; 20:1-4; Romatɔwo 8:17) Menye nudzɔdzɔ kpata aɖe si adzɔ le gaƒoƒo 24 me koe Ʋɔnudrɔ̃gbea nye o. Axɔ ƒe akpe ɖeka.\nLe ƒe akpe ɖeka ƒe ɣeyiɣi ma me la, Yesu Kristo “le ʋɔnu drɔ̃ ge ame gbagbewo kple ame kukuwo.” (Timoteo II, 4:1) ‘Ame gbagbeawoe’ nye “ameha gã” si atsi agbe le Harmagedon me. (Nyaɖeɖefia 7:9-17) Apostolo Yohanes kpɔ “ame kukuwo” hã “le tsitre ɖe fiazikpui la ŋgɔ.” Abe alesi Yesu do ŋugbee ene la, “amesiwo katã le yɔdowo me la, woase [Kristo ƒe] gbe” eye “woado go” to tsitretsitsi me. (Yohanes 5:28, 29; Dɔwɔwɔwo 24:15) Gake nuka dzie woanɔ te ɖo adrɔ̃ ʋɔnu amewo katã?\nLe ŋutega si apostolo Yohanes kpɔ nu la, “woʋu agbalẽwo,” eye “wodrɔ̃ ʋɔnu ame kukuawo ɖe nusiwo woŋlɔ ɖe agbalẽawo me le woƒe dɔwɔwɔwo ŋuti la nu.” Nusiwo amewo wɔ va yi ŋuti nuŋlɔɖiwoe le agbalẽ siawo mea? Ao, womadrɔ̃ ʋɔnu amewo ɖe nusiwo wowɔ va yi hafi ku la nu o. Aleke míewɔ nya? Biblia gblɔ be: “Amesi ke ku la, wotso afia nɛ, ɖee tso nuvɔ̃ me.” (Romatɔwo 6:7) Esia fia be wote fli ɖe nuvɔ̃ siwo katã amesiwo wofɔ ɖe tsitre wɔ va yi la me. Eyata agbalẽawo anye kpɔɖeŋu na nudidi bubu siwo Mawu aɖo ɖi. Ne amesiwo tsi agbe le Harmagedon me kple amesiwo wofɔ ɖe tsitre siaa di be yewoanɔ agbe tegbee la, ke ele be woawɔ Mawu ƒe sededewo dzi, eye woawɔ ɖe nudidi yeye ɖesiaɖe si Yehowa aɖe fia le ƒe akpe ɖeka ƒe ɣeyiɣia me hã dzi. Eyata nusi amesiame awɔ ɣemaɣi le Ʋɔnudrɔ̃gbea dzie woanɔ te ɖo adrɔ̃ ʋɔnui.\nƲɔnudrɔ̃gbea ana mɔnukpɔkpɔ ame biliɔn geɖe be woasrɔ̃ nu tso Mawu ƒe lɔlɔ̃nu ŋu zi gbãtɔ ahawɔ ɖe edzi. Esia fia be nufiafiadɔ gã aɖe ayi edzi ɣemaɣi. Nyateƒee, “xexeametɔwo [asrɔ̃] dzɔdzɔenyenye.” (Yesaya 26:9) Gake menye amesiamee adi be yeawɔ Mawu ƒe lɔlɔ̃nu o. Yesaya 26:10 gblɔ be: ‘Ne wove ame vɔ̃ɖi nu la, masrɔ̃ dzɔdzɔenyenye o, ke boŋ awɔ nu vɔ̃ɖi le anyigba dzɔdzɔe dzi, eye malé ŋku ɖe Yehowa ƒe gãnyenye ŋu o.’ Woatsrɔ̃ ame vɔ̃ɖi siawo ɖikaa le Ʋɔnudrɔ̃gbea.—Yesaya 65:20.\nNe Ʋɔnudrɔ̃gbea wu enu la, amesiwo tsi agbe la ‘agbɔ agbe’ ŋutɔŋutɔ azu ame deblibowo. (Nyaɖeɖefia 20:5) Eyata Ʋɔnudrɔ̃gbea ana ameƒomea nagaɖo blibodede si me wònɔ le gɔmedzedzea me gbɔ ake. (Korintotɔwo I, 15:24-28) Azɔ woawɔ dodokpɔ mamlɛ aɖe. Woaɖe Satana tso aʋli me eye woaɖe mɔ nɛ be wòadze agbagba be yeable ameƒomea zi mamlɛtɔ. (Nyaɖeɖefia 20:3, 7-10) Amesiwo tsi tre ɖe eŋu la akpɔ Biblia ƒe ŋugbedodo sia me vava teƒe bliboe, be: “Ame dzɔdzɔewo anyi anyigba la dome, eye woanɔ edzi tegbee.” (Psalmo 37:29) Ẽ, yayrae Ʋɔnudrɔ̃gbea anye na ameƒomea me tɔ wɔnuteƒewo!\n^ mm. 1 Ku ɖe Harmagedon ŋu la, taflatse, kpɔ Insight on the Scriptures, Babla 1, axa 594-5, 1037-8 (Étude perspicace des Écritures, Babla 1, axa 1073-5; Babla 2, axa 63-4) kple Subɔ Mawu Vavã Ðeka Kolia La ƒe ta 20. Yehowa Ðasefowoe ta agbalẽ eveawo siaa.\nƉoe Ɖe Amewo Ɖoe Ɖe Amewo Ʋɔnudrɔ̃gbe La—Nukae Wònye?


Ne Xɔlɔ̃dzedzea Me Va Le Kplikplikpli Akpa | Nu Si Akpe Ðe Ƒomewo Ŋu\nGBE BUBU Afrikaans Albanian Amerika Tokunɔgbe Amharic Arabic Armenian Azerbaijani Azerbaijani (Cyrillic) Bislama Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Efik Estonian Eŋlisi Eʋegbe Fijian Finnish Franse Georgian German Greek Hebrew Hiligaynon Hungarian Icelandic Igbo Iloko Indonesian Italian Japanese Kinyarwanda Kirghiz Kirundi Korean Lithuanian Macedonian Malagasy Maltese Myanmar Norwegian Polish Portuguese Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swedish Tagalog Thai Tigrinya Tsonga Turkish Twi Ukrainian Urdu Vietnamese Xhosa Yoruba Zulu\nNU SI AKPE ÐE ƑOMEWO ŊU | SRƆ̃ÐEÐE\nNe Xɔlɔ̃dzedzea Me Va Le Kplikplikpli Akpa\nÈnye srɔ̃ŋutsu eye nèdze xɔlɔ̃ nyɔnu bubu alo ènye srɔ̃nyɔnu eye nèdze xɔlɔ̃ ŋutsu bubu aɖe si sea nu gɔme na wò wu. Esia na wòva wɔ na mi be yewoate ŋu aɖo dze ɖe sia ɖe faa eye mieɖonɛ hã. Ègblɔ na ɖokuiwò be, ‘Xɔ̃wo ko míenye,’ evɔ ne srɔ̃wò aɖo to ase dze legbe siwo mieɖona la, eya mabui nenema o.\nAnɔ eme be miaƒe xɔlɔ̃dzedzea gayi akpa, ahiã be nàwɔ nane tso nɔnɔmea ŋu. Gake gbã la, na míakpɔ ale si wòdzɔe be nèva ƒo ɖokuiwò ɖe xɔlɔ̃dzedze sia me.\nDidi be yeƒe dzi nadze eme. Kpuie ko la, evivia nyɔnu nu ne ŋutsu tsɔ ɖe le eme nɛ, eye nenema kee wòle le ŋutsu hã gome. Esia nana ame ƒe ta tena, eye wòsena le eɖokui me be ye hã yele ame me. Ɣeyiɣi aɖe le miaƒe srɔ̃ɖeɖe megbe la, ɖewohĩ èva le ha dem kple ame aɖe si menye srɔ̃wò o eye wònana wò dzi dzea eme. Gake de dzesii: Ne hadede kple ame si menye srɔ̃wò o va le nuwò vivim la, afɔku le eme. Ne èdea ha kplikplikpli kple ame aɖe hegblɔa wò dzimenyawo nɛ la, ana be wò kple srɔ̃wò dome maganɔ kplikplikpli abe tsã ene o. Le go aɖe me la, èle lɔlɔ̃ si srɔ̃wò dze na la temee.\n• Bia ɖokuiwò be, ‘Nu nyui ka koŋ kpɔm mèle le hadede kple ame sia me si nyemate ŋu akpɔ le srɔ̃nye gbɔ wu o?’\nÐekematsɔmatsɔ le eme na ame srɔ̃. Biblia na míenya be ame siwo ɖe srɔ̃ la akpɔ “xaxa” le mɔ aɖe nu. (1 Korintotɔwo 7:28) Le kpɔɖeŋu me, ɣeaɖewoɣi la, àte ŋu ase le ɖokuiwò me be ye srɔ̃ megatsɔa ɖeke le eme na ye o alo medea bubu ye ŋu o, alo elé dziku ɖe dɔ me le masɔmasɔ aɖe si gbɔ miekpɔ o ta. Ðewohĩ srɔ̃wòa mele lɔlɔ̃m be miakpɔ nya la gbɔ o, eye dzi ɖe le ƒowò. Ale wɔ esi ame bubu tsɔ ɖe le eme na wò ko la, wò susu trɔ ɖe amea ŋu. Numekula aɖewo gblɔ be ne srɔ̃tɔwo gbe kuxi sesẽwo gbɔ kpɔkpɔ la, etea ŋu nana be dzidzɔ meganɔa woƒe srɔ̃ɖeɖea me o, eye esia ate ŋu ahe srɔ̃gbegbe gɔ̃ hã vɛ.\n• Bia ɖokuiwò be, ‘Ðe nye kple srɔ̃nye míegatsɔa ɖe le eme na mía nɔewo o si wɔe be nye susu trɔ ɖe ame bubu ŋua?’\nKpɔ afɔkua dze sii. Biblia gblɔ be: “Ðe ame aɖe ate ŋu aɖe dzo ɖe akɔnu, eye eƒe avɔ nagbe fiafiã?” (Lododowo 6:27) Nyateƒeae nye be ne srɔ̃ le asiwò vɔ tso hafi ame bubu ƒe nu va le dzi lém na wò la, afɔku le eme. (Yakobo 1:14, 15) Menye nu si ate ŋu adzɔ ko ƒe nyae wònye o. Bu nu si dzɔ xoxo ŋu kpɔ. Esi nèɖe mɔ ame si menye srɔ̃wò o ƒe nu lé dzi na wò la, ke èle lɔlɔ̃ si srɔ̃wò dze na la temee.\nMègaflu ɖokuiwò o. Ne èle ha dem kplikplikpli kple ame si menye srɔ̃wò o la, esia ana nànɔ esusum be ne ame ma boŋue yeɖe la anye ne enyo wu. Esia le ko abe srɔ̃wòa ƒe gbagbãƒewo tsɔtsɔ sɔ kple xɔ̃wòa ƒe nyuiƒewo ene, si mesɔ kura o! Ðo ŋku edzi hã be ale si xɔ̃wòa ƒe nu va le dzi lém na wò fifia la, nenema tututue srɔ̃wòa hã ƒe nu lé dzi na wò le gɔmedzedzea mee.—Biblia ƒe gɔmeɖose: Yeremiya 17:9.\nÐo seɖoƒewo. Amewo dea mɔ̃ siwo doa ɣli woƒe ʋuwo kple woƒe aƒewo me be woaɖe ha fiafiwo. Wò hã àte ŋu awɔ nu sia tɔgbi le wò srɔ̃ɖeɖea me. Biblia gblɔ be: “Dzɔ wò dzi ŋu.” (Lododowo 4:23) Aleke nàwɔ esiae? Te mɔnu siawo kpɔ:\nNa eme nakɔ nyuie na ame bubuwo be yelɔ̃ ye srɔ̃ vevie; ɖewohĩ nu siwo nàte ŋu awɔ la dometɔ ɖekae nye be nàda srɔ̃wòa ƒe fotowo ɖe wò dɔwɔƒe.—Biblia ƒe gɔmeɖose: 1 Mose 2:24.\nTso nya me le nu si ŋu nàɖe mɔ le kple nu si ŋu màɖe mɔ le o ne èle nu wɔm kple ame si menye srɔ̃wò o la ŋu. Le kpɔɖeŋu me, tsɔe be srɔ̃ŋutsue nènye, masɔ kura be nàƒo nu tso miaƒe srɔ̃ɖeɖea me kuxiwo ŋu na nyɔnu aɖe si nye xɔ̃wò alo ayi aɖano aha kple nyɔnu aɖe si nye wò dɔwɔhati o, eye nenema ke ko wòle le srɔ̃nyɔnu hã gome.\nNe wò kple ame aɖe si menye srɔ̃wò o dome va le kplikplikpli akpa la, tso kadodo ma me lali. Ne esesẽ na wò be nàtso kadodoa me la, ke bia ɖokuiwò be nu ka tae. Le esi nàdze agbagba be yeaʋli wò kple ame ma dome kadodoa ta teƒe la, de srɔ̃wòa dzi boŋ eye nànɔ nu si akpɔ miaƒe srɔ̃ɖeɖea ta la wɔm.—Biblia ƒe gɔmeɖose: Lododowo 5:18, 19.\n“Ame ƒe dzi la, alakpatɔ wònye wu nuwo katã, nu gbegblẽ wònye.”—Yeremiya 17:9.\n‘Ŋutsu aku ɖe srɔ̃a ŋuti.’—1 Mose 2:24.\n‘Kpɔ dzidzɔ le wò ɖekakpuimesrɔ̃ ŋu, eye eƒe lɔlɔ̃ nena nanɔ ya mum ɖaa.’—Lododowo 5:18, 19.\n‘XƆ̃WO KO MÍENYEA’?\nBIA ÐOKUIWÒ BE:\nÐe meƒoa nu tso nye srɔ̃ɖeɖea me kuxiwo ŋu na ame sia?\nÐe menɔa mɔnu dim be nye kplii míanɔ dua?\nÐe meɣlaa nye kplii dome xɔlɔ̃wɔwɔa ɖe srɔ̃nyea?\nNe edzɔ be srɔ̃nye le afi ma la, ɖe maɖe dzi ɖi anɔ dze ma ɖom kplia?\nNe srɔ̃nye se míaƒe dzeɖoɖoa la ɖe wòabu susu gbegblẽ ɖe mía ŋu alo ase le eɖokui me be nyemewɔ nuteƒe na ye oa?\nƑomedodowo Ŋutifafa Kple Dzidzɔkpɔkpɔ Srɔ̃ɖeɖe Srɔ̃ɖeɖe Kple Ƒomegbenɔnɔ\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo NYƆ! Nu Etɔ̃ Siwo Ga Mate Ŋu Aƒle O\nNYƆ! Nu Etɔ̃ Siwo Ga Mate Ŋu Aƒle O\nNe Nuwo Meva Le Abe Ale Si Nèkpɔ Mɔe Ene O\nAle Si Nàdzudzɔ Dzikuléle Ðe Dɔ Me


Pilato Kple Herodes Kpɔe Be Yesu Meɖi Fɔ O | Yesu Ƒe Agbemeŋutinya\nPilato Kple Herodes Kpɔe Be Yesu Meɖi Fɔ O\nMATEO 27:12-14, 18, 19 MARKO 15:2-5 LUKA 23:4-16 YOHANES 18:36-38\nPILATO KPLE HERODES SIAA BIA GBE YESU\nYesu na Pilato nyae kɔtɛ be fiae yenye. Ke hã eƒe Fiaɖuƒea magblẽ naneke le Roma dziɖuɖua ŋu o. Eya ta Yesu gblɔ be: “Nye Fiaɖuƒe menye xexe sia ƒe akpa aɖeke o. Ne ɖe nye Fiaɖuƒe nye xexe sia ƒe akpa aɖe la, anye ne nye dɔlawo wɔ avu be woagatsɔm ade asi na Yudatɔwo o. Ke abe ale si wòle ene la, nye Fiaɖuƒe metso afi sia o.” (Yohanes 18:36) Ɛ̃, Fiaɖuƒe le Yesu si, gake metso xexe sia me o.\nPilato mese nyaa ɖe afi ma o. Ebia Yesu be: “Ekema, fiae nènyea?” Yesu na Pilato nya be eƒo nya ta nyuie esi wògblɔ nɛ be: “Eya tututue nye ema nègblɔ be fiae menye. Elabena esia tae wodzim ɖo, eye esia tae meva xexea me ɖo, be maɖi ɖase na nyateƒe la. Ame sia ame si le nyateƒea ƒe akpa dzi la ɖoa to nye gbe.”—Yohanes 18:37.\nDo ŋgɔ la, Yesu gblɔ na Toma be: “Nyee nye mɔ la kple nyateƒe la kpakple agbe la.” Azɔ Pilato gɔ̃ hã le esem be taɖodzinu si tae Yesu va anyigba dzi ɖoe nye be wòaɖi ɖase tso “nyateƒe la” ŋu, vevietɔ nyateƒe si ku ɖe yeƒe Fiaɖuƒea ŋu. Yesu ɖoe kplikpaa be yeanɔ nyateƒea ƒe akpa dzi nuteƒewɔwɔtɔe ne esia abia be yeaku gɔ̃ hã. Pilato biae be: “Nu kae nye nyateƒe?” gake melala be Yesu naɖe eme na ye o. Etsɔe be nya siwo yese la su na ye be yeadrɔ̃ ʋɔnu ŋutsu sia.—Yohanes 14:6; 18:38.\nPilato trɔ yi ameha si le lalam le fiasãa ŋkume la gbɔ. Edze ƒãa be Yesu nɔ eƒe axadzi esi wògblɔ na nunɔlawo ƒe tatɔwo kple ame siwo le wo ŋu la be: “Nyemekpɔ vodada aɖeke le ame sia ŋu o.” Nyametsotso sia ve dɔme na amehawo, eye wote tɔ ɖe edzi be: “Ele zitɔtɔ dem dukɔa me kple eƒe nufiafia le Yudea godoo, eye wòdze egɔme tso keke Galilea va ɖo afi sia.”—Luka 23:4, 5.\nYudatɔwo ƒe zazɛ̃nyahehe si gbɔ eme la anya wɔ nuku na Pilato. Esi nunɔlawo ƒe tatɔwo kple dumegãwo nɔ ɣlidodo dzi la, Pilato bia Yesu be: “Mèle nya gbogbo siwo tsɔm wole ɖe ŋuwò la sem oa?” (Mateo 27:13) Yesu meke nu o. Nya gã siwo wotsɔ ɖe Yesu ŋu hafi wòzi kpi la wɔe be Pilato ƒe mo wɔ yaa.\nYudatɔwo gblɔ le woƒe nutsotsoa me be Yesu ‘dze egɔme tso keke Galilea.’ Nya ma na Pilato kpɔe be Galileatɔe Yesu nye. Esia na Pilato kpɔ mɔ si dzi wòate ŋu ato aɖe ta le agba si nye be wòadrɔ̃ ʋɔnu Yesu la te. Herodes Antipa (Herodes Gã la ƒe vi) ye nye Galilea dzi ɖula, eye enɔ Yerusalem le Ŋutitotoŋkekenyui sia ɖuɣi. Eya ta Pilato ɖo Yesu ɖe Herodes gbɔ. Herodes Antipa ye na wotso ta le Yohanes Amenyrɔɖetsimelaa nu. Esi Herodes se emegbe be Yesu le nukunuwo wɔm la, esusu be Yesu ye nye Yohanes si fɔ tso ame kukuwo dome.—Luka 9:7-9.\nDzi nɔ Herodes dzɔm azɔ be yeakpɔ Yesu. Menye ɖe wòdi be yeakpe ɖe Yesu ŋu alo adze agbagba be yeanya nenye be nya siwo wotsɔ tso enu la le eme tae o. Ðeko Herodes di vevie be yeakpɔe, le esi “wòle mɔ kpɔm be awɔ nukunu aɖewo yeakpɔ” ta. (Luka 23:8) Gake Yesu mena Herodes kpɔ nu si dim wòle be yeakpɔ la o. Le nyateƒe me la, esi Herodes nɔ nya biam Yesu la, meke nu o. Esi esia ve Herodes kple eƒe asrafowo ta la, ‘wodo vlo’ Yesu. (Luka 23:11) Wodo awu nyui aɖe nɛ heɖu fewu le eŋu. Eyome Herodes gbugbɔ Yesu ɖo ɖe Pilato. Esia wɔe be Herodes kple Pilato siwo nye futɔwo tsã la va zu xɔlɔ̃ veviwo.\nEsi wokplɔ Yesu va Pilato gbɔe la, eyɔ nunɔlawo ƒe tatɔwo, Yudatɔwo ƒe amegãwo, kple dukɔ la ƒo ƒu hegblɔ be: “Medzro eƒe nya me le mia ŋkume, ke nyemekpɔ agɔdzedze aɖeke le ame sia ŋu le nya siwo mietsɔ ɖe eŋu la me o. Herodes hã mekpɔ naneke le eŋu o, elabena egbugbɔe ɖo ɖe mí, eye mikpɔ ɖa, mewɔ naneke si dze ku o. Eya ta mahe to nɛ, eye maɖe asi le eŋu.”—Luka 23:14-16.\nPilato di vevie be yeaɖe asi le Yesu ŋu, elabena ekpɔe dze sii be ŋuʋaʋã ta koe nunɔlawo dee asi ɖo. Esi Pilato nɔ agbagba dzem be yeaɖe asi le Yesu ŋu la, egase nya aɖe si de dzi ƒo nɛ be wòawɔe nenema. Esi wòbɔbɔ nɔ ʋɔnudrɔ̃zikpuia dzi la, srɔ̃a ɖo ame ɖee be: “Mègawɔ naneke ame dzɔdzɔe ma o, elabena mekpe fu geɖe le drɔ̃eƒe egbea [anye be Mawu gbɔe esia tso] le eta.”—Mateo 27:19.\nTogbɔ be ele be Pilato naɖe asi le ame maɖifɔ sia ŋu hã la, aleke wòle ewɔ gee?\nAleke Yesu gblɔ “nyateƒe la” tso eƒe fianyenye ŋui?\nEsi Pilato dzro Yesu ƒe nyaa me la, aleke wòƒo nya tae, aleke ameha la ɖo eŋu nɛ, eye nu kae Pilato wɔ?\nNu ka tae dzi dzɔ Herodes Antipa be yekpɔ Yesu, eye nu kae wòwɔ Yesu?\nNu ka tae Pilato di be yeaɖe asi le Yesu ŋu?


“Miawoe Nye Nye Ðasefowo”—Yesaya 43:10 | Nusɔsrɔ̃\n“Yehowa be: Miawoe nye nye ɖasefowo.”—YES. 43:10.\nAleke Israel viwo ɖi ɖase tso Yehowa ŋu?\nNu kae Mawu ƒe ŋkɔa fia?\nAleke míate ŋu aɖee afia be míedea asixɔxɔ mɔnukpɔkpɔ si su mía si be Mawu ƒe ŋkɔ kɔkɔea le mía ŋu la ŋu?\n1, 2. (a) Nu kae wòfia be ame nanye ɖasefo, eye nu ka mee xexea ƒe nyadzɔdzɔgblɔmɔnuwo do kpo nu le? (b) Nu ka tae Yehowa mehiã xexea ƒe nyadzɔdzɔgblɔmɔnuwo hafi ana amewo nase eŋuti nyateƒea o?\nNU KAE wòfia be ame nanye ɖasefo? Nyagɔmeɖegbalẽ aɖe ɖe eme be ɖasefoe nye “ame si kpɔ nudzɔdzɔ aɖe teƒe eye wòkaa nu si dzɔ la ta na amewo.” Le kpɔɖeŋu me, wole nyadzɔdzɔgbalẽ si yɔm wole fifia be The Witness (Ðasefo La) tam le Pietermaritzburg, South Africa, ƒe 160 kple edzivɔe nye esia. Ŋkɔ si wotsɔ na nyadzɔdzɔgbalẽa sɔ ŋutɔ elabena taɖodzinu si le eŋue nye be wòagblɔ nu siwo le dzɔdzɔm le xexea me la pɛpɛpɛ. The Witness nyadzɔdzɔgbalẽa tala ka atam be yeƒe nyadzɔdzɔgbalẽa “ato nyateƒe, nyateƒe bliboa, eye maɖe ɖeke le eme o.”\n2 Nublanuitɔe la, xexea me nyadzɔdzɔgblɔlawo ŋea aɖaba ƒua nu vevitɔ siwo dzɔna le amegbetɔwo ƒe ŋutinya me dzi zi geɖe, alo womekaa wo ta wòdena pɛpɛpɛ o. Eye kakaɖedzitɔe la, womegblɔa Mawu kple nu siwo wòwɔ la ŋuti nyateƒea o. Evɔ Mawu ŋusẽkatãtɔ la gblɔ to eƒe nyagblɔɖila Xezekiel dzi be: “Dukɔwo nadze sii be, nye Yehowa ye nye kɔkɔetɔ.” (Eze. 39:7) Gake xexea me katã ƒe Dziɖulagã la mehiã xexea ƒe nyadzɔdzɔgblɔmɔnuwo hafi ana amewo nase eŋuti nyateƒea o. Ðasefo siwo ade miliɔn enyi sɔŋ le esi siwo ɖia ɖase tso eŋu na dukɔwo katã me tɔwo. Wogblɔa nu siwo wòwɔ na amegbetɔƒomea va yi kple nu siwo wɔm wòle fifia. Ðasefowo ƒe ha gã sia ƒoa nu tso nu siwo ŋugbe Mawu do be yeawɔ na amegbetɔwo le etsɔme hã ŋu. Mawu gblɔ le Yesaya 43:10 be: “Miawoe nye nye ɖasefowo kple nye dɔla, si metia.” Ne míena ɖaseɖiɖidɔa nye dɔ vevitɔ na mí le agbe me la, míaɖee afia be míenye Yehowa ƒe Ðasefowo vavã.\n3, 4. (a) Ɣekaɣie Biblia Nusrɔ̃viwo tsɔ ŋkɔ yeye? Eye alekee wose le wo ɖokui me le eŋu? (Kpɔ nɔnɔmetata si le nyati sia ƒe gɔmedzedze.) (b) Nyabiase kawo me míadzro?\n3 Mɔnukpɔkpɔ gã kae nye esi wònye be Yehowa, “Fia mavɔmavɔtɔ” la, ƒe ŋkɔ le mía ŋu! Eya ŋutɔ gblɔ be: “Esia nye nye ŋkɔ tegbee, eye nye ŋkɔ sia dzidzimewo katã woayɔ”! (1 Tim. 1:17; 2 Mose 3:15, 16; tsɔe sɔ kple Nyagblɔla 2:16.) Le ƒe 1931 me la, Biblia Nusrɔ̃viawo tsɔ ŋkɔ si nye Yehowa Ðasefowo. Emegbe míexɔ akpedalɛta geɖe heta wo ɖe Gbetakpɔxɔ me. Hame siwo le Canada dometɔ ɖeka gblɔ le woƒe lɛtaa me be: “Nya nyui si nye be míenye ‘Yehowa ɖasefowo’ la do dzidzɔ na mí ŋutɔ eye wòʋã mí míeɖoe kplikpaa be míanɔ agbe wòasɔ ɖe ŋkɔ yeyea nu.”\n4 Aleke nàɖee afia be nèkpɔa ŋudzedze ɖe mɔnukpɔkpɔ si su asiwò be Mawu ƒe ŋkɔ le ŋuwò la ŋu? Ðe nàte ŋu aɖe nu si tae Yehowa yɔ mí be yeƒe Ðasefowo abe ale si míexlẽe le Yesaya ƒe agbalẽa me ene la mea?\nMAWU ƑE ÐASEFO SIWO NƆ ANYI LE BLEMA\n5, 6. (a) Mɔ kawo dzie dzila Israel viwo tona ɖia ɖase tso Yehowa ŋu? (b) Nu ka hãe wode se na dzila Israel viwo be woawɔ, eye nu ka tae wòle be dzilawo nawɔ esia egbea?\n5 Israel vi siwo nɔ anyi le Yesaya ƒe ŋkekea me dometɔ ɖe sia ɖe nye Yehowa ƒe ‘ɖasefo’ eye dukɔ bliboa nye Mawu ƒe “dɔla.” (Yes. 43:10) Mɔ siwo dzi dzila Israel viwo tona ɖia ɖase tso Mawu ŋu dometɔ ɖekae nye ale si wofiaa nu wo viwo tso nu siwo Mawu wɔ na wo tɔgbuiwo la ŋu. Le kpɔɖeŋu me, Yehowa bia tso dzilawo si be woafia nu wo viwo ku ɖe Ŋutitotoŋkekenyui la ŋu. Egblɔ na wo be: “Ne mia viwo abia mi be: miaƒe subɔsubɔ sia gɔme ɖe mahã la, ekema migblɔ na wo bena: Esiae nye ŋutitotovɔsa na Yehowa, ame si tsò míaƒe aƒewo ɖi le Egipte-nyigba dzi, eye wòwu Egiptetɔwo; ke ekpɔ míaƒe aƒewo ta.” (2 Mose 12:26, 27) Anɔ eme be dzila mawo na wo viwo nya hã be esi Mose do ɖe Egipte fia Farao ŋkume zi gbãtɔ be yeabiae be wòaɖe mɔ na Israel viwo woayi aɖasubɔ Yehowa le gbedadaƒo la, Farao bia be: “Ame ka nye Yehowa, ne maɖo to eƒe gbe aɖe asi le Israel-viwo ŋuti woayi?” (2 Mose 5:2) Dzilawo ate ŋu agblɔ ale si Yehowa he fuwɔame ewo va Egiptetɔwo dzi eye wòɖe Israel viwo tso Egipte-ʋakɔwo si me le Ƒudzĩa nu hetsɔ ɖo nya si Farao dadala ma bia ŋu la ŋu nya na wo viwo. Yehowa to esia dzi ɖee fia amewo katã be Yee nye Ŋusẽkatãtɔ la. Israel viwo ŋutɔwo kpɔe be Yehowae nye Mawu vavã si wɔa eƒe ŋugbedodowo dzi ɣesiaɣi.\n6 Ðikeke mele eme o be Israel vi siwo dea asixɔxɔ mɔnukpɔkpɔ si su wo si be Yehowa ƒe ŋkɔa le wo ŋu ŋuti la gblɔa nudzɔdzɔ wɔnuku siawo na amedzrovi siwo va zu woƒe kluviwo la hã, ke menye na wo viwo ɖeɖe ko o. Nenema kee wode se na Israel viwo be woafia wo viwo be woanɔ agbe dzadzɛ wòasɔ ɖe Mawu ƒe nudidi dzɔdzɔewo nu. Yehowa gblɔ be: “Ame kɔkɔewo mianye, elabena nye Yehowa, mia Mawu la, mele kɔkɔe.” (3 Mose 19:2; 5 Mose 6:6, 7) Kpɔɖeŋu nyui kae nye esi esia nye na dzila Kristotɔwo egbea. Ele be woawo hã woafia nu wo viwo be woanɔ agbe dzadzɛ ale be woade bubu Mawu ƒe ŋkɔ kɔkɔe la ŋu!—Mixlẽ Lododowo 1:8; Efesotɔwo 6:4.\nNufiafia mía viwo tso Yehowa ŋu nana wodea bubu eƒe ŋkɔa ŋu (Kpɔ memama 5, 6)\n7. (a) Ɣesiaɣi si Israel viwo wɔ nuteƒe na Yehowa la, ŋusẽ kae esia kpɔna ɖe dukɔ siwo ƒo xlã wo dzi? (b) Agba kae le ame siwo katã ŋu Mawu ƒe ŋkɔ le la dzi?\n7 Ɣesiaɣi si Israel viwo wɔ nuteƒe la, enyea ɖaseɖiɖi nyui tso Mawu ƒe ŋkɔa ŋu. Wogblɔ na wo be: “Anyigba dzi dukɔwo katã akpɔe bena, Yehowa ƒe ŋkɔ le ŋuwò, eye woavɔ̃ wò.” (5 Mose 28:10) Gake nublanuitɔe la, le Israel viwo ƒe ŋutinya ƒe akpa gãtɔ me la, womewɔ nuteƒe o. Wotrɔ le Mawu yome hesubɔ legbawo zi gbɔ zi geɖe. Gawu la, wova zu ŋutasẽlawo abe Kanaantɔwo ƒe mawu siwo subɔm wonɔ la ene, eye wotsɔa wo viwo saa vɔe henɔa ame dahewo tem ɖe anyi. Nuxlɔ̃ame vevi kae nye esi esia nye na mí be míaʋli vevie be míanɔ kɔkɔe ɣesiaɣi abe Kɔkɔetɔwo Ƒe Kɔkɔetɔ si ƒe ŋkɔ le mía ŋu la ene!\n“KPƆ ÐA, MELE NU YEYE WƆ GE”\n8. Nu kae Yehowa gblɔ na Yesaya be wòawɔ? Eye aleke Yesaya wɔ nui?\n8 Yehowa gblɔe ɖi be Israel viwo akpɔ ale si yeaɖe wo tso aboyo me nukutɔe la teƒe. (Yes. 43:19) Gake gbegblẽ si ava Yerusalem kple du siwo ƒo xlãe dzi kokoko la koŋ ŋue Yesaya ƒe agbalẽa ƒe ta ade gbãtɔawo ku ɖo. Yehowa, ame si dzroa dziwo me kpɔna la, gblɔ na Yesaya be wòayi edzi aɖe gbeƒã nuxlɔ̃amenya siawo togbɔ be dukɔa asẽ dzi me hã. Esia wɔ moyaa na Yesaya wòdi be yeanya ɣeyiɣi didi si Mawu ƒe dukɔa agbe dzimetɔtrɔ ase ɖo. Nya kae Mawu gblɔ nɛ? Egblɔ be: “Va se ɖe esime duwo nagbã, eye woazu aƒedo, xɔwo nazu xɔdo, eye anyigba nazu gbegbe.”—Mixlẽ Yesaya 6:8-11.\n9. (a) Ɣekaɣie nya si Yesaya gblɔ ɖi tso Yerusalem ŋu la va eme? (b) Nu kae wòle be míakpɔ adze sii egbea?\n9 Mawu de dɔ sia asi na Yesaya le Fia Uziya ƒe fiaɖuɖu ƒe ƒe mamlɛa me, alo le ƒe 778 D.M.Ŋ. me lɔƒo. Eyi eƒe nyagblɔɖidɔa dzi abe ƒe 46 ene va se ɖe ƒe 732 D.M.Ŋ. megbe, le Fia Xizkiya ƒe dziɖuɣi. Esia nye ƒe 125 hafi wova tsrɔ̃ Yerusalem le ƒe 607 D.M.Ŋ. me. Eya ta Mawu na eƒe amewo nya nu siwo ava dzɔ ɖe woƒe dukɔa dzi ɣeyiɣi didi aɖe do ŋgɔ. Egbea Yehowa na eƒe amewo yi edzi le nu xlɔ̃m amewo tso nu siwo ava dzɔ ŋu. Gbetakpɔxɔ le nu xlɔ̃m exlẽlawo ƒe 135 ye nye esia be, woakpɔe adze sii be Satana ƒe dziɖuɖu vɔ̃ɖia nu ayi kpuie eye Yesu Kristo ƒe Ƒe Akpe Ðeka Dziɖuɖua axɔ ɖe eteƒe.—Nyaɖ. 20:1-3, 6.\n10, 11. Yesaya ƒe nyagblɔɖia me vava ka teƒee Israel vi siwo nɔ Babilon kpɔ?\n10 Yudatɔ siwo ɖo to hena ta Babilontɔwo la dometɔ geɖe tsi agbe esime wotsrɔ̃ Yerusalem eye wokplɔ wo yi aboyo me le Babilon. (Yer. 27:11, 12) Esi Mawu ƒe amewo nɔ afi ma ƒe 70 megbe la, wokpɔ eteƒe nyagblɔɖi aɖe va eme nukutɔe: “Ale Yehowa, miaƒe xɔnametɔ, Israel ƒe kɔkɔetɔ la, gblɔ esi: Le mia tae medɔ ame ɖo ɖe Babel, eye mena wonyã amewo ɖe nu.”—Yes. 43:14.\n11 Nyagblɔɖi ma va eme le mɔ ɖedzesi aɖe nu le zã aɖe me le October 539 D.M.Ŋ. ƒe gɔmedzedze. Esi Babilon fia kple eƒe bubumewo nɔ wain nom le kplu kɔkɔe siwo wolɔ tso Yerusalem ƒe gbedoxɔa me me, eye wonɔ woƒe legbawo kafum la, Mediatɔwo kple Persiatɔwo ƒe aʋakɔwo va dze Babilon dzi heɖu edzi. Le ƒe 538 alo ƒe 537 D.M.Ŋ. me la, Kores, ame si ɖu Babilon dzi la, ɖe gbe na Yudatɔwo be woatrɔ ayi wo de agbugbɔ Mawu ƒe gbedoxɔa atu le Yerusalem. Yesaya gblɔ nya siawo katã ɖi, eye wògblɔ ŋugbe si Yehowa do be yealé be na yeƒe ame siwo trɔ dzi me ahakpɔ wo ta ne wotrɔ yina Yerusalem. Mawu gblɔ le wo ŋu be wonye ‘dukɔ, si yewɔ na ye ɖokui, be woaxlẽ nya afia le yeƒe kafukafu ŋu.’ (Yes. 43:21; 44:26-28) Esi aboyome siawo trɔ gbɔ va Yerusalem hetu Yehowa ƒe gbedoxɔa la, wokpɔe be Yehowa, si nye Mawu vavã ɖeka kolia la, ƒe nyagblɔɖiwo vaa eme ɣesiaɣi eye wozu esia ŋuti ɖasefowo.\n12, 13. (a) Ame kawo hãe kpe ɖe Israel viwo ŋu le Yehowa ƒe tadedeagu vavãtɔ gbugbɔgaɖoanyi me? (b) Nu kae wodi tso ‘alẽ bubu’ siwo le asi kpem ɖe “Mawu ƒe Israel” ŋu la si, eye nu kae wole mɔ kpɔm na?\n12 Ame akpe geɖe siwo menye Israel viwo o nɔ dukɔ si trɔ gbɔ tso aboyo me la dome, eye emegbe la, dukɔwo me tɔ geɖewo trɔ dzi me zu Yudatɔwo. (Ezra 2:58, 64, 65; Esta 8:17) Egbea Yesu ƒe “alẽ bubuwo” ƒe “ameha gã aɖe” le asi kpem ɖe Kristotɔ amesiamina, siwo ƒo ƒu nye “Mawu ƒe Israel,” la ŋu nuteƒewɔwɔtɔe. (Nyaɖ. 7:9, 10; Yoh. 10:16; Gal. 6:16) Mɔnukpɔkpɔ su ameha gã la me tɔwo hã si be wonye Yehowa ƒe Ðasefowo.\n13 Le Kristo ƒe Ƒe Akpe Ðeka Dziɖuɖua me la, anye dzidzɔ manyagblɔ na ameha gã la me tɔwo be woaƒo nu tso nu si wòbia be ame nanye Yehowa ƒe Ðasefo le nuɖoanyi sia ƒe ŋkeke mamlɛ siawo me la ŋu na ame siwo woagbɔ agbee. Gake ne míele agbe nɔm ɖe ŋkɔ si le mía ŋu nu eye míele kɔkɔe ko hafi mɔnukpɔkpɔ sia asu mía si. Togbɔ be míedzea agbagba be míanɔ agbe ɖe Yehowa ƒe nudidi dzɔdzɔewo nu hã la, míewɔa vodadawo gbe sia gbe. Eya ta ehiã be míabia Yehowa ƒe tsɔtsɔke gbe sia gbe. Ne míenɔa agbe dzadzɛ la, míeɖenɛ fiana be míedea asixɔxɔ gã mɔnukpɔkpɔ si su mía si be Mawu ƒe ŋkɔ kɔkɔea le mía ŋu la ŋu.—Mixlẽ 1 Yohanes 1:8, 9.\nNU SI MAWU ƑE ŊKƆA FIA\n14. Ŋkɔ Yehowa gɔme ɖe?\n14 Be míase bubu si gbegbe wònye na mí be Mawu ƒe ŋkɔ le mía ŋu gɔme nyuie la, ehiã be míade ŋugble tso nu si ŋkɔa fia ŋuti. Woɖe ŋkɔ “Yehowa” tso Hebrigbe me dɔwɔnya si gɔme woɖena zi geɖe be “evaa eme” la me. Eya ta woɖea ŋkɔ Yehowa gɔme be “Enana Wòvaa Eme.” Gɔmeɖeɖe sia sɔ nyuie na Yehowa si nye xexea me katã kple nuwɔwɔ siwo si nunya le la Wɔla, eye wòɖee fia be Enaa eƒe tameɖoɖowo vaa eme. Yehowa yi edzi na eƒe lɔlɔ̃nu kple tameɖoɖowo le eme vam, eye futɔ aɖeke, Satana kura gɔ̃ hã, mate ŋu agblẽ eƒe tameɖoɖowo me gbeɖe o.\n15. Gɔmesese si le Yehowa ƒe ŋkɔa ŋu ƒe akpa bubu kae wòɖe fia Mose? (Kpɔ aɖaka si nye “ Ŋkɔ Si Ŋu Gɔmesese Geɖe Le.”)\n15 Esi Yehowa Mawu nɔ Mose dɔm be wòayi aɖakplɔ yeƒe dukɔa tso Egipte la, eɖe gɔmesese si le eƒe ŋkɔa ŋu ƒe akpa bubu fia esi wògblɔ na Mose be: “‘Mava Nye Nu Si Metia Be Manye’ [alo, “Manye Ame Si Medi Be Manye”]. Eye wògblɔ kpee be: ‘Ale nàgblɔ na Israel viwoe nye esi: “Mava Nye ye dɔm ɖe mia gbɔ.”’” (2 Mose 3:14, NW; etenuŋɔŋlɔ.) Eya ta le nɔnɔme ɖe sia ɖe me la, Yehowa ava nye nu sia nu si hiã be eƒe tameɖoɖowo nava eme. Le Israel vi siwo nɔ kluvinyenye me gome la, Yehowa va nye wo Ðela, wo Takpɔla, woƒe Mɔfiala, kple Nunala si naa nu sia nu si wohiã le gbɔgbɔ me kple ŋutilã me siaa la wo.\nALE SI MÍAÐEE AFIA BE MÍENYE AKPEDALAWO\n16, 17. (a) Aleke míate ŋu aɖee afia be míedaa akpe ɖe mɔnukpɔkpɔ si su mía si be Mawu ƒe ŋkɔa le mía ŋu la ta? (b) Nu ka mee míadzro le nyati si kplɔe ɖo me?\n16 Egbea Yehowa kpɔtɔ wɔa nu wòsɔna ɖe gɔmesese si le eƒe ŋkɔa ŋu nu, eye wòyi edzi le nu siwo míehiã le gbɔgbɔ me kple ŋutilã me siaa nam mí. Ke hã gɔmesese si le Mawu ƒe ŋkɔa ŋu gafia nu bubu aɖe hã mí tso eyama ŋu. Eyae nye ka? Yehowa ate ŋu ana eƒe nuwɔwɔwo nawɔ nu sia nu si hiã be eƒe tameɖoɖo nava eme. Le kpɔɖeŋu me, ezãa eƒe Ðasefowo wowɔa eƒe dɔ. Ele be ŋugbledede tso esia ŋu naʋã mí be míayi edzi anɔ agbe wòasɔ ɖe eƒe ŋkɔa nu. Nɔviŋutsu Kåre si xɔ ƒe 84, si nye Ðasefo dovevienu aɖe le Norway ƒe 70 sɔŋ la gblɔ be: “Mesena le ɖokuinye me be bubu gã aɖee wònye nam be mele Yehowa, Fia mavɔmavɔtɔ la, subɔm eye mele ame siwo ŋu eƒe ŋkɔ kɔkɔea le la dome. Mɔnukpɔkpɔ gã aɖee wònyena nam ɣesiaɣi be maɖe Biblia me nyateƒea me na amewo ahakpɔ dzidzɔ si gbegbe dzena le mo na wo ne wova se nyawo gɔme. Le kpɔɖeŋu me, nye dzi dzea eme ŋutɔ ne mefia amewo ale si Kristo ƒe tafevɔsaa ɖea vi na míi kple ale si wòate ŋu ana agbe mavɔ nɔnɔ le xexe yeye si me dzɔdzɔenyenye kple ŋutifafa anɔ me la nasu wo si.”\n17 Enye nyateƒe be le nuto aɖewo me la, ele sesẽm be míakpɔ ame siwo di be yewoasrɔ̃ nu tso Mawu ŋu. Ke hã, abe Kåre ene la, ɖe mèkpɔa dzidzɔ ne amewo ɖo to wò eye nèfia nu wo tso Yehowa ƒe ŋkɔa ŋu oa? Gake aleke míate ŋu anye Yehowa Ðasefowo aganye Yesu ƒe ɖasefowo? Míadzro biabia sia me le nyati si kplɔe ɖo me.\nŊkɔ Si Ŋu Gɔmesese Geɖe Le\n“Enana Wòvaa Eme”\nNu si ta ŋkɔa sɔ nyuie\nYehowa ye nye nuwo katã Wɔla\nEyi edzi na eƒe lɔlɔ̃nu kple tameɖoɖo le eme vam\nNu si ŋkɔa ɖe fia\nYehowa awɔ nu sia nu si hiã be eƒe tameɖoɖo nava eme\nEnana eƒe nuwɔwɔwo tea ŋu wɔa nu sia nu si hiã be eƒe lɔlɔ̃nu nava eme\nAte ŋu awɔ nu sia nu alo ana nu sia nu si wòdi la nadzɔ ale be eƒe tameɖoɖo nava eme